Azərbaycanlı Eldəniz necə erməni Armen oldu? - Video » Teref.az\nAzərbaycanlı Eldəniz necə erməni Armen oldu? - Video\nAzərbaycanlı qadının oğlu erməni ailəsi tərəfindən övladlığa götürülüb.\nTeref.az xəbər verir ki, Gəncədə yaşayan 1954-cü il təvəllüdlü Qəndab Əhmədova Cəmil qızı doğulduqdan 3 ay sonra Körpələr Evinə atılan oğlunu axtararkən bu acı həqiqətlə üz-üzə qalıb.\nXoşqədəm Hidayətqızı "Səni axtarıram" proqramına üz tutan 65 yaşlı Qəndab xanıma olduqca ağır xəbər verir. Onun 51 il əvvəl - 1968-ci ildə dünyaya gətirdiyi oğlu erməni ailəsinə övladlığa verilib və yeni ailəsilə birlikdə Ermənistana köçüb.\nOğlundan xəbərsiz olan Qəndab xanım bir müddətdən sonra ailə qurur. Lakin bir daha ana ola bilmir. Həyat yoldaşının razılığı ilə övladlığa uşaq götürürlər. Buna baxmayaraq öz doğma oğlunu axtarır. Bu axtarış illərlə davam etsə də heç bir nəticə vermir. Hacıxanım Qəndab sonda oğlunun axtarışını "Səni axtarıram" proqramına həvalə edir və acı həqiqət üzə çıxır.\nQəndab xanım 14 yaşı olarkən qohumu tərəfindən evlənmək məqsədilə zorla qaçırılıb. Nikah yaşına çatmayan qızla cinsi əlaqəyə girdiyinə görə onu qaçıran şəxs həbs olunur və 8 il azadlıqdan məhrum edilir. Qəndab ata evinə qaytarılır. Lakin sonra onun hamilə olduğu məlum olur. Beləliklə, 1 yanvar 1968-ci ildə qaçırılan Qəndab 13 oktyabr 1968-ci tarixində oğlu Eldənizi dünyaya gətirir. Uşağa ananın soyadı verilir. Əhmədova Qəndab xanımın qızlıq soyadı Məmmədovdur. Beləliklə, doğulan körpənin doğum şəhadətnaməsində Eldəniz Məmmədov Famil oğlu yazılır. Qəndabın ailəsi bu uşağı qəbul etmir və atılır. Faciə də bundan sonra başlayır... /baku.ws


7news.Az xəbər verir ki, bu barədə AFFA İcraiyyə Komitəsinin iclasından sonra qurumun baş katibi Elxan Məmmədov bildirib.\nHazırkı durumda elitanı tərk etməsi dəqiqləşmiş komanda Gəncənin "Kəpəz” klubudur. I divizionda çempionluğu təmin etmiş komanda isə Bakını təmsil edən "Xəzər” klubudur. Lakin Elxan Məmmədovun sözlərinə inansaq, bu klub hələlik Premyer Liqada iştirak üçün lazımi lisenziya şərtlərini yerinə yetirməyib.\nÜmumiyyətlə, I divizion klublarından lisenziya tələblərini yerinə yetirmiş yeganə komanda "Sabah”dır. Təhsil naziri olarkən Mikayıl Cabbarovun kurasiyası altında "Vətən” adı ilə fəaliyyətinə başlamış Bakı klubu isə I divizionda VI sırada qərarlaşıb. Arif Əsədovun baş məşqçisi olduğu komandanın heç bürünc medal qazanmaq şansı yoxdur.\nElxan Məmmədov onu da bildirib ki, "Zirə” klubunun yararlandığı Zirə İdman Kompleksinin stadionunun süni ot örtüyü dəyişdiriləcək. Qazon sünidən təbiiyə keçiriləcək. Bunun maddi xərcləri isə qəsəbə klubu tərəfindən yox, AFFA tərəfindən qarşılanacaq. Qazonun dəyişdirilməsi prosesinə iyulda başlanılacaq.


REKLAM MENICERİ Bakida\nElan nömrəsi: 514079\nŞirketin REKLAM bolmesine menecer vakansiya si uzre ishciler teleb olunur. Telebler: genc, enerjili, akt iv, kollektivde ishlemek bacarigi ve unsiyyet qurmagi bacara n shexsler teleb olunur. Tələbələrə dərs cədvəllərinə görə i ş qrafiki təyin olunur. Elave gelir axtaranlar ucun serbest qrafikle islemek mumkundur.\nİnsanlarla ünsiyyət bacarıqı və özünə güvən olması - Rahat və səlis nitq qabiliy yəti - Xoş görkəmə malik - Nizam-intizamlı olmaq - Yüksək ka ryera hədəfləyən şəxs olmasına ustunluk verilir.\nsantexnik kobi radytolarn qurşdrmas isti pol kəklm\n"Miss Modellər"şirkətinə Model tələb olunur\nZavod ucun muhafizeci teleb edirik 111\nİdarəetmə üzrə Kadr mütəxəssisi tələb olunur\nTexniki Universitet yaxınlığında yerləşən müəssisə\nEve usta tələb olunur\nMarketoloq Tələb Olnur\nonline satiş mesleheci\nev alqi satqisi ev elanlari kohne tikili ünvan az elanlar sayti atv plus berde masin bazari ov tufengi qooqle.az kombi ustasi kondisioner ustasi kurslar videoqeydiyyatci toyota yaris videoqeydiyyatci orginal 3 camera videoqeydiyyatci gree kondisioner 50 manatliq telefonlar tezbazar.az


06:14 24 İyun 2021\n“Apple” şirkəti 5,4 düymlük kompakt “iPhone 12 mini” smartfonunu vaxtından əvvəl istehsaldan çıxarıb. Bu barədə “TrendForce” tədqiqat şirkətinin məlumatında deyilir. Qərar smartfonun seriyanın digər modelləri ilə müqayisədə mənfi satış nəticələri nümayiş etdirməsi ilə izah olunur.\nMetbuat.az “ICTnews”a istinadən xəbər verir ki ki, “Apple” smartfonun anbarda qalmış ehtiyatlarını satacaq, lakin yeni modellər buraxmayacaq.\n“iPhone 12” seriyası ötən ilin oktyabrında təqdim edilib. Daha kompakt ekran (Pro Max modelində 6,7 düymlə müqayisədə 5,4 düym) istisna olmaqla mini-versiya böyük modellərdən fərqlənmir.\nİstehsalın dayandırılması ilə bağlı məlumatlara baxmayaraq “iPhone 12 mini” smartfonunu rəsmi “Apple” onlayn mağazasında çatdırılmada gecikmə olmadan sifariş etmək mümkündür. Altı rəngli (o cümlədən aprelin sonunda təqdim olunan bənövşəyi) smartfonun başlanğıc qiyməti 957 dollar təşkil edir.\n“iPhone 13” seriyası sentyabrda nümayiş olunacaq. Ekspertlərin fikrincə, bu il “iPhone 13 mini” 5,4 düym diaqonallı sonuncu “iPhone” modeli olacaq. Kiçik diaqonallı modellərin buraxılışı isə 2022-ci ildə tam dayandırılacaq.


Putin maaşının azlığından şikayətləndi - modern.az\n19 Fevral 2020, 18:03 | DÜNYA\nRusiya prezidenti Vladimir Putin aldığı maaşın azlığından şikayətlənib.\nModern.az Rusiya KİV-nə istinadən xəbər verir ki, o, maaş barədə ayda 10 800 rubl alan təqaüdçünün sualın a cavab verərkən deyib.\n“Düşünürəm ki, aldığınız təqaüdlə ayı başa vurmaq çətindir”.\nPensiyaçı Putinin bu məbləğdən də artıq maaş aldığını təxmin edib.\n“Tək mən yox, sizin pensiyadan çox pul alan xeyli adam var. Prezidentin maaşı ən yüksək deyil”\nPutinin aylıq maaşı 720 min rubl (11,3 min dollar) təşkil edir. 2018-ci ildə əmlak bəyannaməsini təqdim edən zaman Putinin 77 kvadrat metrlik mənzili, 18 kvadrat metrlik qarajının olduğu aydınlaşıb. Bundan başqa, dövlət başçısının 153,7 kvadrat metr sahəsi olan başqa mənzili və 18 kvadrat metrlik qarajı da sənəddə qeyd olunub.


COVİD-in "Omikron" ştammı Britaniyanı və Avropanı yenidən çalxaladı - AviaTravel.Az\n29 Noyabr 2021, 10:53\nCOVİD-in "Omikron" ştammı Britaniyanı və Avropanı yenidən çalxaladı\nBöyük Britaniya hökuməti yeni mutasiyaya görə daha 4 ölkəni qırmızı səyahət siyahısına əlavə edib\nCənubi Afrikada rast gəlinən və Omikron adlanan yeni COVID-19 mutasiyası Britaniyada 2 nəfərdə aşkarlanıb. Səhiyyə naziri Səcid Cavid açıqlamasında yoluxmalardan birinin Çelmsfordda, digərinin isə Nottingemdə olduğunu bildirib. Qeyd edək ki, Azərbaycan rəsmiləri ölkəmizdə bu ştammın olmadığını bəyan ediblər.\nBöyük Britaniyada isə yeni mutasiyanın yayılmasının qarşısını almaq üçün yeni tədbirlərin görüləcəyini bildirən nazir “Biz hər zaman çox açıq şəkildə bildirmişik ki, lazım gələrsə, əlavə tədbirlər görməkdən çəkinməyəcəyik”, - deyib.\nBaş nazir Boris Conson isə ölkə daxilində yenidən mağazalarda və ictimai nəqliyyatda maskalardan istifadənin və xaricdən gələnlər üçün PCR testinin məcburi olacağını bildirib. O, yeni variantın bütün dünyaya yayıldığını və mutasiya haqqında hələ kifayət qədər məlumatın olmadığını bildirib.\nAvropa Komissiyasının sədri Ursula Von der Leyen isə bəyan edib ki, koronavirusun “Omikron” ştamını ətraflı öyrənmək üçün alimlərə təxminən iki-üç həftə vaxt lazımdır.\n“Biz “Omikron” haqqında hər şeyi bilmirik, lakin bu ştam narahatlıq doğurur. Alimlərə və peyvənd istehsalçılarına yeni ştam haqqında tam təsəvvürə malik olmaq üçün iki-üç həftə vaxt lazımdır. Bunu etmək vacibdir. Bu vaxtdan istifadə edin”, - deyə o əlavə edib.\nOnun sözlərinə görə, Avropa İttifaqı üçün yeni ştamın yaranması fonunda ən vacib məqam insanların təmas dairəsinin daralması və peyvəndləmə olacaq.


Günəş Panelləri Haqqında Səhv Bilinən 10 Məqam - Helind - Enerji Alternativiniz\n1: YANLIŞ: Monokristal panel almaq polikristal panel almaqdan daha doğru seçimdir.\nDOĞRU: Panel alarkən istifadə yerlərinə və xüsusiyyətlərinə görə araşdıraraq seçim etmək lazımdır. Hər hansı bir parametrə baxaraq qərar vermək düzgün deyil.\n2. YANLIŞ: Günəş panelləri soyuq iqlimlərdə yaxşı işləmir.\nDOĞRU: Panellərin texniki göstəricilərində istifadə edilə biləcəkləri işləmə zamanları var. Bununla bağlı olaraq günəş panelləri soyuq iqlimlərdə daha yüksək məhsuldarlıqla işləməkdədir. Bunun səbəbi ötürücülüyün soyuq havalarda daha da artmasıdır. Əlavə olaraq elektrik istehsalı zamanı səthində meydana gələn günəş panellərinin istilik artımı daha az olur.\n3. YANLIŞ: Buludlu / Yağışlı havalarda panellər enerji istehsal edə bilməz.\nDOĞRU: Günəş panellərinin elektrik istehsalını təmin edən şüalar UB (ultra-bənövşəyi) şüalardır. Bu şüalar gözlə görünmür. UB şüalar buludlu havalarda da yer səthinə çata bilir. Bu sadəcə günəşli havalarda soyuq havalardan fərqli olaraq daha çox elektrik istehsalına imkan verir.\n4. YANLIŞ: Polikristal günəş panelləri monokristal panelə görə daha zəif olduğu üçün daha az enerji istehsal edir.\nDOĞRU: Burada məna qarışıqlığı var. Sözügedən məhsuldarlıq panelin toplam gücünə təsir göstərmir. Bu hücrələrin tək başına məhsuldarlıq müqayisəsidir, yəni eyni ölçüdə olan monokristal və polikristal hücrələr arasında müqayisə aparsaq, monokristal hücrələr daha çox enerji verir. Ancaq bu hücrələr bir araya gətirilərək panel düzəldildiyində isə aldığınız gücdə hər hansı bir dəyişiklik olmur. Yəni aldığınız 60 hücrəli 270W bir günəş paneli 1000 W/m2 enerjini monokristal yaxud polikristal olsa belə, eyni cür verə bilər. Burada sadə bir fərq odur ki, monokristal panellər 100 m2-də polikristaldan daha çox enerji verir. Lakin siz 270W-lıq, yaxud daha böyük monokristal və polikristal panel seçimi arasında qalmısınızsa, bu zaman onların faydalılığında heç bir fərq yoxdur. Yəni eyni cür enerji verirlər.\n5. YANLIŞ: Günəş enerjisi sistemini quraşdırmaq bahalıdır.\nDOĞRU: Əvvəlki illərdə yüksək qiymətlər olmasına baxmayaraq sürətli inkişaf edən texnologiya qarşısında təmiz enerji sektorunda qiymət günbəgün düşməkdədir.\n6. YANLIŞ: Günəş panelləri davamlı olaraq çoxlu xərc tələb edir.\nDOĞRU: Günəş panelləri yaxşı bir yanaşma və mühəndislik bacarıqları ilə düzəldilərək quraşdırılarsa, istifadəsində hər hansı bir problem çıxmır. Üzərində meydana gələcək kir, toz və başqa şeylər üçün davamlı aralıqlarla təmizlik edilməsi mütləqdir.\n7. YANLIŞ: Günəş panellərinin istifadəsi ətrafa zərər verir və tarlaları yox edir.\nDOĞRU: Günəş enerjisi təbiət dostudur və hər hansı bir ziyanı yoxdur. Hətta bir çox ölkələrdə tarlaların, əkinlərin suvarılmasında günəş enerjisindən istifadə edilir.\n8. YANLIŞ: Panellər 25 illik istifadədən sonra zibilliyə atılır.\nDOĞRU: Bir çox insana günəş panellərinin ömürü maraqlıdır. Panellər diqqətli istifadə edildiyində və üzərinin təmizliyinə fikir verildiyində ilk 10 ildə 90% məhsuldarlıqla, 25-28 il içində 80% məhsuldarlıqla işləməyinə zəmanət verilir. Yəni 25 il sonra da panellərdən istifadə edə bilərsiniz, amma məhsuldarlıq baxımından enerji istehsalında müəyyən düşüşlər ola bilər.\n9. YANLIŞ: Günəş paneli sistemləri qurulan evlərin damlarının ömürü qısalır.\nDOĞRU: Günəş enerjisi sistemləri quraşdırılmış damlarda düzgün mühəndislik işləri aparıldığı zaman əksinə, damın ömrünü daha da artırır. Çünki günəş panelləri çatlar, sızıntı kimi dama zərər verəcək neqativ hallardan bir növ müdafiə funksiyası da daşıya bilər. Damın örtülməsi birbaşa olaraq onun UB şüalara məruz qalmasının da qarşısını alır.\n10. YANLIŞ: Şəbəkəyə paralel olmayan sistemlərdə daha az enerji istehsal etməkdənsə (məsələn 500W almaq üçün 2 ədəd 270W paneldən istifadə etmək), bir neçə böyük gücə sahib panellə daha məhsuldar olmaq olar.\nDOĞRU: Şəbəkədən kənar sistemlərdə panel voltajına görə akkumlyator və inverter seçimi edilir. Bu səbəbdən bu cür seçimlərdə volt dəyərinə baxaraq qərar versək, istədiyimiz gücü əldə etməyə bilərik. Yəni, əgər daha böyük gücdə olan panellərdən istifadə olunacaqsa, buna uyğun akkumlyator və inverter hesablamaları aparılmalıdır. Bunun üçün də sistem quraşdırarkən mütləq mühəndis hesablamaları mütləqdir.


Ermənistanın 36 hərbçisi yaralandı - Digər itkilər hələ də gizlədilir - Azinforum.az İnformasiya Portalı\nAna səhifə / Cəbhə Xəbərləri / Ermənistanın 36 hərbçisi yaralandı – Digər itkilər hələ də gizlədilir\nErmənistanın 36 hərbçisi yaralandı – Digər itkilər hələ də gizlədilir\nAzərbaycanla sərhəddə, Tovuz rayonu istiqamətində gedən döyüşlər zamanı Ermənistan ordusu yüzə yaxın hərbçisini itirib. Düşmən tərəfi itkiləri gizlədərək yalnız 36 hərbi qulluqçunun yaralandığını etiraf edib.\nİşğalçı ölkənin İstintaq Komitəsi yaralılardan 20-nin xəstəxanaya yerləşdirildiyini bildirib. Digər ölən və ağır yaralanan erməni hərbçilər barədə məlumat verməkdən imtina ediblər.\nGün ərzində itkilərin daha bir qisminin ictimaiyyətə açıqlanacağı gözlənilir. Sosial şəbəkələrin Ermənistan seqmentində yer alan məlumatlar bu ölkənin rəsmi qurumlarının ictimaiyyəti aldatdığını, itkiləri gizlətdiyini bir daha təsdiqləyir.\nXatırladaq ki, Ermənistan tərəfinin çoxsaylı itkiləri olsa da, hələki faktları gizlətməyə çalışır. İndiyədək guya 4 hərbçisinin öldüyünü açıqlayıb. Azərbaycanın Müdafiə Nazirliyinin yaydığı son məlumata əsasən, Tovuz rayonu istiqamətində gedən döyüşlərdə Ermənistan silahlı qüvvələrinin bölmələri ölü və yaralı olaraq yüzə yaxın hərbi qulluqçusunu itirib. Azvision.az\nÖncəki Səid Dadaşbəyli 13 ildən sonra azadlıqda\nNövbəti Deputat Ermənistanın təxribatlarının baş vermə səsbəblərinə aydınlıq gətirdi – VİDEO\nMüdafiə Nazirliyi (MN) Azərbaycan Respublikası Silahlı Qüvvələrinin Vətən müharibəsində itkin düşmüş hesab olunan 28 hərbi …


Milli Parkdakı ceyran güllələnib? - VİDEO\n10 avq 2021, 14:14\nSosial şəbəkələrdə Şirvan Milli Parkında güllə yarası aldığı iddia olunan ceyranla bağlı görüntülər yayılıb.\nYeniavaz.com xəbər verir ki, “Ecofront” səhifəsi tərəfindən paylaşılan görüntülərdə ayaqları bağlanmış ceyranın park ərazisindəki qamışlıqdan ölü tapıldığı bildirilir. İddia olunur ki, ceyran güllə ilə vurulub və gizlədilib, əl-ayağı bağlı olan heyvana hər hansı yardım göstərilməyib.\nGörüntülərlə bağlı Şirvan Milli Parkındakı Bioloji Müxtəlifliyin Qorunması Xidmətinin rəsmisi Arzu Səmədova bildirib ki, dünən Şirvan Milli Parkının əməkdaşları tərəfindən yaralı ceyran tutularaq baytar tərəfindən müayinə olunub. İlkin yardım göstərilsə də, təəssüf ki, həyatını xilas etmək mümkün olmayıb.\nOnun sözlərinə görə, ceyrandakı xəsarət güllə yarası deyil: “Vəhşi təbiətdə yırtıcı-şikar münasibətləri ekosistemin tarazlığını təmin edir, heyvanların yırtıcı təqibindən müdafiəsi zamanı zədə alması halları baş verir və bu da vəhşi təbiətdə baş verən normal hadisədir.\nPopulyasiyada itkinin olmaması mümkün deyil, nisbətən zəif fərdlərin xəstəlik, yırtıcı təqibi və s. təbii amillər səbəbindən tələf olması təbiətin qanunudur və bu hadisə ilk dəfə baş verən hadisə deyil. Unutmamalıyıq ki, ceyran həm də milli parkda yaşayan digər yırtıcı heyvanların qidasıdır. Təbiətdə yüz illərlə baş verən təbii prosesləri cəmiyyətdə təşviş obyektinə çevirmək doğru deyil”.\nVerilən açıqlamada ceyranın əl-ayağının niyə iplə bağlanması haqda detal əksini tapmayıb.


Növbəti şənbə konserti olub - serqqapisi.az\nNəşr edilib 10.07.2018 09:02 |\nNaxçıvan Muxtar Respublikası Mədəniyyət Nazirliyinin tabeliyində olan mədəniyyət müəssisələrində, mədəni-maarif ocaqlarında isti yay günlərində əhalinin istirahətinin səmərəli təşkili, asudə vaxtın mənalı keçirilməsi üçün müxtəlif tədbirlər davam etdirilməkdədir.\nVurğulanıb ki, “Naxçıvan İslam Mədəniyyətinin Paytaxtı – 2018” devizi altında keçirilən tədbirlər çərçivəsində Naxçıvan şəhərinin park və meydanlarında şənbə konsertləri də təşkil olunur. Ötən şənbə Naxçıvan şəhərinin Saat meydanında keçirilən növbəti konsertdə aparıcı bildirib ki, Naxçıvan Şəhər Mədəniyyət Şöbəsinin “Şəlalə” instrumental ansamblı 15 ildən çoxdur, fəaliyyət göstərir. Bu musiqi kollektivi repertuar zənginliyinə diqqət yetirməklə ictimaiyyət qarşısında və hərbi hissələrdə, müxtəlif tarixi və əlamətdar günlərlə bağlı keçirilən tədbirlərdə konsert proqramları ilə çıxış edir.\nKonsert ansamblın ifa etdiyi “Çahargah” kompozisiyası ilə başlayıb. Naxçıvan Muxtar Respublikasının Əməkdar artistləri Arzu Fərzəliyev və Xatirə Səfərovanın ifa etdikləri “Yaşa məhəbbətim”, “Güldür məni”, “Eşqimi sönməyə qoymaram”, “Xatırlayarsan” və başqa şən və lirik mahnılar iştirakçılarda xoş ovqat yaradıb.\nKonsertdə ansamblın solistləri Qəmər Babayeva, Ədalət Hüseynov, Səyavuş Nəcəfov, Hüseyn Tağıyev Emin Sabitoğlu, İslam Rzayev, Ramiz Mirişli, Oqtay Kazımi, Elçin Vəzirov və başqalarının populyar mahnılarını ifa ediblər. Solistlərin ifa etdikləri “Kəpənək”, “Bir xumar baxışla”, “Həsrət nəğməsi”, “Azərbaycanım” və başqa mahnılar alqışlarla qarşılanıb. Konsertdə ansamblın ifasında instrumental musiqilər də səslənib.\nBir saatdan artıq davam edən konsert Naxçıvan şəhər sakinləri və qonaqlar tərəfindən maraqla qarşılanıb.\nQeyd edək ki, şənbə konsertləri yay fəslinin sonuna qədər davam edəcəkdir.


Ofisiant 1 milyon uddu – Yenicag.Az\nAna Səhifə Dünya Ofisiant 1 milyon uddu\nOfisiant 1 milyon uddu\nYeni Çağ Media Qrupu – Yanvar 31, 2015 - 19:24\nYuxusunda uduşlu lotereya bileti görən Böyük Britaniyadakı “Kapadokya” türk restoranının ofisiantı Fatih Özkan uduşun yarısına sahib olacaq.\nBu ölkədə dərc olunan “Daily Express” qəzetinin yazdığına görə, 2012-ci ilin yanvarında F.Özkan yuxusunda əlində çoxlu pul olduğunu və yanında restoranın sahibi Hayati Kusukkoylunun dayandığını görür. Ertəsi gün Fatih bossunu “Euromillions” lotereyasını almağa inandırır. Onlar 1 milyon funt udurlar. H.Kusukkoylu pulların hamısını özünə götürmək istəyir. Bu zaman o, bileti özü aldığını və nömrəni özü seçdiyini iddia edir. F.Özkan isə biletin alınmasına səbəb onun yuxusunun olduğunu, bir neçə nömrə seçdiyini və biletlərin yarısının pulunu ödədiyini israr edir.\n2014-cü ildə məhkəmə F.Özkan və H.Kusukkoylunun mükafatı bölüşmələrinə dair qərar çıxarıb. Amma ofisiantın işəgötürəni bu hökmə etiraz edib. London apelyasiya məhkəməsi əvvəlki instansiyanın qərarını dəstəkləyib və H.Kusukkoylunun şikayətinin təmin olunmadığını bildirib.


Bakıda 10 ayın yol qəzaları: 187 ölü, 728 yaralı\n4 Noyabr 2015 19:37\n2015-ci il yanvarın 1-dən noyabrın 2-dək Bakı şəhərində 665 yol-nəqliyyat hadisəsi baş verib.\nAzNews.az xəbər verir ki, bunu Trend-ə Daxili İşlər Nazirliyi Bakı şəhər Baş Polis İdarəsinin Dövlət Yol Polisi İdarəsinin İctimai qurumlarla əlaqə bölməsinin rəisi, polis polkovniki Vaqif Əsədov deyib.\nOnun sözlərinə görə, qəzalar nəticəsində 187 nəfər həlak olub, 728 nəfər xəsarət alıb: "Ötən ilin müvafiq dövrü ilə müqayisədə bu göstərici 94 hadisə, 79 ölüm və 14 xəsarət faktı azdır. Faizlə desək, yol qəzaları 12, ölüm faktları 27, xəsarət almalar isə 4 faiz azalıb".\nHadisələrin baş vermə səbəblərinə toxunan V.Əsədov qeyd edib ki, yol qəzaları daha çox sürət həddinin aşılması və qarşı hərəkət zolağına çıxma nəticəsində yaranır.\nOnun sözlərinə görə, piyadaların vurulması ümumi hadisələrin 51 faizi, yolayrıcını keçmə - 9 faiz, sürət həddini aşma isə 41 faizini təşkil edir.\nBölmə rəisi cəzalandırılan sürücülərin statistikasını da açıqlayıb: "Yolun əks istiqamətinə çıxmaqla ötmə, yəni manevr qaydalarını pozan 7858, yolayrıcını keçmə qaydalarını pozan 161 515, ümumilikdə isə 791708 sürücü inzibati qaydada məsuliyyətə cəlb edilib. Bundan başqa, ilin əvvəlindən bu günə kimi Bakı şəhərində baş vermiş yol qəzaları nəticəsində 18 uşaq ölüb, 45-i xəsarət alıb. Görülən tədbirlər nəticəsində daha çox cərimə bal topladığı üçün 440 nəfər sürücülük hüququndan məhrum edilib".


“Beynəlxalq Ordu Oyunları-2019”un açılışı oldu -\n12:45 03 Avqust 2019 Oxunub : 1931\nRusiyada “Beynəlxalq Ordu Oyunları-2019” yarışlarının açılış mərasimi keçirilib. . Azvision.az xəbər verir ki, Moskva yaxınlığındakı Patriot parkda baş tutan açılışda Rusiyanın müdafiə naziri, ordu generalı Sergey Şoyqu, Azərbaycanın müdafiə naziri, general-polkovnik Zakir Həsənov və bir sıra ölkələrin müdafiə nazirləri, Baş Qərargah rəisləri iştirak ediblər.\nMərasimdə "Beynəlxalq Ordu Oyunlar-2019" yarışlarında iştirak edən 39 ölkənin hərbçilərinin paradı olub. Daha sonra Rusiya prezidenti Valdimir Putinin yarış iştırakçılarına videomüraciəti nümayiş etdirilib. Açılış mərasimində çıxış edən Rusiyanın müdafiə naziri Sergey Şoyqu isə yarışların iştirakçılarını salamlayıb. O, Beynəlxalq Ordu Oyunları barədə məlumat verib və yarışların iştirakçılarına uğurlar arzulayıb.\nQeyd edək ki, 10 dövlətin ərazisində keçiriləcək “Beynəlxalq Ordu Oyunları-2019” yarışlarında Azərbaycan hərbçiləri də təmsil olunur. Azərbaycanda hərbçiləri ölkəmizdə “Dəniz kuboku”, Rusiyada “Tank biatlonu” və “Səhra mətbəxi”, Qazaxıstanda “Artilleriya atəşinin ustaları”, Belarusda “Snayper həddi” və Özbəkistanda təşkil olunacaq “Hərbi-tibbi estafet” müsabiqələrində iştirak edəcəklər.


USAİD Azərbaycanda vətəndaş cəmiyyətinin ciddi tənəzzülə uğradığını bildirir\nSon üç ildə Azərbaycanda vətəndaş cəmiyyətinin vəziyyəti bütün göstəricilər üzrə pisləşməkdə davam edib. Hökumət özbaşına olaraq QHT-lərin fəaliyyətinə müdaxiləni, hüquq müdafıəçilərinin və siyasi fəalların təqib olunmasını, fəalların xaricə səfərlərinə qadağaların qoyulmasını və onların bank hesablarının dondurulmasını davam etdirir.\nBu barədə USAİD-in dünyada vətəndaş cəmiyyəti strukturlarının davamlılıq indeksi barədə hesabatında deyilir. (http://actngo.info/wp-content/uploads/2018/10/CSOSI-2017-Regional-Report.pdf)\n2014-cü ildə bir neçə yerli və xarici QHT-yə qarşı qaldırılan “QHT işi” adlandırılan cinayət işi indiyədək bağlanmayıb, halbuki, qanun cinayət işlərinin on iki aydan çox açıq qalmasını qadağan edir.\nHökumət öz tənqidçilərini təqib etmək və dindirmək üçün bu işdən istifadəni davam etdirir.\nDemək olar ki, bütün müstəqil QHT-lər daim izləndiklərini bildirirlər. Bəzi QHT və KİV nümayəndələri xarici səfərlərə qadağalarla üzləşir, onların çoxu (20-yə yaxın adam) hər dəfə sərhəddi keçərkən axtarışa məruz qalır.\nÜç il öncə Azərbaycanda xarici QHT-lərin qeydiyyatı qaydaları sərtləşdirilib. Bundan sonra onların çoxu Azərbaycanı tərk edib və qeydiyyatdan imtina səbəbilə geri qayıda bilmirlər.\nSon bir neçə ildə 50-dən çox beynəlxalq təşkilat öz ofislərini bağlayıb və USAİD və Avropa İttifaqının maliyyələşdirdiyi layihələr dayandırılıb. Ona görə də Azərbaycanda QHT-lərin üçdə iki hissəsi öz fəaliyyətini dayandırıb, qalanları isə ancaq kağız üzərində mövcuddur.\nÖlkədə söz azadlığının sərt məhdudlaşdırılması fonunda KİV də analoji durumdadır. KİV-lər bir çox hallarda dövlət dəstəyindən asılıdır. Hökumət mükafatları, qrantları, medalları, hətta mənzilləri də loyal KİV nümayəndələrinə verir ki, bu da mətbuat üzərində nəzarətin olduğunu göstərir.\nTənqidçi KİV-lər və ayrı-ayrı jurnalistlər təqiblərə məruz qalır, Qərb və ermənilərlə iş birliyində ittiham olunur, dövlətə xəyanətdə ittiham olunur, “beşinci kolon” adlandırılır.\nHökumət hüquq müdafiəçilərinə və fəallara, jurnalistlərə, əsasən də beynəlxalq birliklə əməkdaşlığı davam etdirənlərə təzyiq aləti kimi sosial mediadan istifadə edir. Hakimiyyət onların akkauntlarını “sındıraraq” onlara qarşı trol ordusundan istifadə edir.\nÖz növbəsində Azərbaycan hakimiyyəti beynəlxalq tənqidləri qəbul etmir və qərəzli sayır. Dövlət rəsmiləri Azərbaycanda bütün fundamental azadlıqların tam təmin edildiyini bəyan edir.


Riad Əhmədov » www.vetendas.az\nTofiq Həsənov Cavid Cabarzadə Çingiz Babayev Ramil Yusifzadə Tərlan Həsənov Aqil İsmayılov Nurəddin Yolçuyev Samir Fərzəliyev Səfəralı Məmmədov İntiqam Əsgərli Samid İmanov Seymur Abışov Anar Əliyev Faiq Cəfərov Canpolad Rzayev\nPosted in Milli Qəhrəman, Şəhid 1 Bəyənmə 137 Baxış\n20 dekabr 1956, Bakı – 26 yanvar 1992, Daşaltı, Şuşa rayonu — Azərbaycanın Milli Qəhrəmanı; Qarabağ müharibəsi şəhidi.\nƏhmədov Riad Fikrət oğlu 1956-cı il dekabr ayının 20-də Bakıda anadan olub. Riadın ata babası Həmid Əhmədov Qərbi Azərbaycanda anadan olub.\nR.Əhmədov 1979-cu ildə Azərbaycan Dövlət Universitetinin hüquq fakültəsini fərqlənmə diplomu ilə bitirmişdir.\n1976-1979-cu illərdə Azərbaycan SSR Ədliyyə Nazirliyi yanında Məhkəmə Ekspertizası Institutunda laborant işləyib. 1979-1980-ci illərdə həmin nazirliyin Qanun Layihələrinin Hazırlanması və Qanunvericiliyin Sistemləşdirilməsi idarəsində məsləhətçi, 1980-1981-ci illərdə isə Ədliyyə Nazirliyinin kadrlar şöbəsində baş məsləhətçi vəzifələrində çalışıb. 1981-ci ildə təhlükəsizlik orqanlarında fəaliyyətə başlayan Riad Əhmədov, 1981-1982-ci illərdə DTK-nın Minskdəki Ali Məktəbində təhsil alıb. 1984-cü ildə isə DTK-nın Y.V.Andropov adına institutu nəzdindəki kurslarda dinləyici olub.\n1992-ci ildə Azərbaycan Respublikası Müdafiə Nazirliyi Kəşfiyyat İdarəsinin rəis müavini vəzifəsinə irəli çəkilmişdir. Riad Əhmədovun başçılıq etdiyi xüsusi kəşfiyyat dəstəsi Dağlıq Qarabağ uğrunda gedən döyüşlərdə düşmənin xeyli canlı qüvvəsini və hərbi texnikasını məhv etmişdir.\nR.Əhmədov 1992-ci il yanvar ayının 25-də “Daşaltı əməliyyatı”nın gedişində itkin düşmüşdür.\nRiad Fikrət oğlu Əhmədov Azərbaycan Respublikası Prezidentinin 7 iyun 1992-ci il tarixli 833 saylı Fərmanı ilə Azərbaycanın Milli Qəhrəmanı adına layiq görülmüşdür.\nBakı şəhərindəki 203 nömrəli tam orta məktəb onun adını daşıyır


İtkin düşmüş “Köpək” | SENET.AZ\nBuradasınız: Ana səhifə / Araşdırma / Manşet / OxucuKlubu / Redaktorun seçimi / Sənət xəbər / İtkin düşmüş “Köpək”\nİtkin düşmüş “Köpək”\n27 Aprel 2016 484 Baxış\nSenet.az “Ustad” jurnalının ilk sayının “Bəxti gətİrməyən” filmlər bölməsində dərc edilən “İtkin düşmüş “Köpək” yazısını təqdim edir.\n“Bəxti gətİrməyən” filmlər\nBəlkə də oxucular (və tamaşaçılar) fərqində deyillər ki, Azərbaycan kinosu dedikdə yalnız bizim əzbərə tanıdığımız, yaxud bir neçə dəfə izlədiyimiz filmlər nəzərdə tutulmur. Tamaşaçılara tanış olmayan, qismətinə ekran həyatı yaşamaq düşməyən filmlərimiz də var və biz “Ustad”da unudulmaqda olan o filmlərimizi tanıtmağa, həmçinin bəxti gətirməməsinin səbəblərini araşdırmağa çalışacağıq. İlk hədəfimiz “Köpək” filmidir.\n1994-cü ildə Azərbaycan kinosunda bir “Köpək” doğuldu. Amma o ildən bəri həmin “Köpək”in nə səsini eşidən oldu, nə də ləpirlərini görən. 2013-cü ildə sosial şəbəkələrin birində həmkarlarımdan biri məni onunla tanış etdi. “Köpək”, köpəyə dönmüş məzlum insanlar, onların faciəsi haqqında çəkilmiş filmdir. Qarınlarını doyurmaq üçün iş axtaran bir qrup insanın aldadılaraq qul kimi işlədilməsindən bəhs edir. Eyni zamanda, hansı vəziyyətə düşməsindən, hansı çətinliklərlə qarşılaşmasından asılı olmayaraq, insanın İnsan olaraq qalması, bu məqsəd uğrunda mübarizə aparması təsvir edilir.\nFilmin quruluşçu rejissoru Tofiq Tağızadə, ssenari müəllifi Loğman Kərimov, rəssamı Mayis Ağabəyov, quruluşçu operatoru Rafiq Quliyevdir. Rolları Məmməd Səfa, Fuad Poladov, Muxtar İbadov, Nuriyə Əhmədova və b. ifa edirlər.\nBu filmə kinoteatrlarda təqdim olunmaq, ekran həyatını yaşamaq qismət olmadı. Onu qeyd edim ki, bu film Tofiq Tağızadənin lentə aldığı sonuncu filmdir.\nFilm haqında danışmaq və ekran həyatının alınmamasının səbəbini araşdırmaq üçün ilk müraciət etdiyimiz ünvan rejissor Loğman Kərimov oldu: “Filmin ssenarisini təxminən 1988-1989-cu illərdə yazmışam. O illərdə, daha dəqiq desək, 1988-ci ildə Bakıda tələbələrin, ziyalıların iştirakı ilə Sovet hakimiyyətinin xalqımıza qarşı apardığı antiazərbaycan siyasətinə etiraz əlaməti olaraq Azadlıq meydanında (həmin zaman V.İ.Leninin adını daşıyırdı) mitinqlər başlamışdı. Mən özüm də o mitinqlərin iştirakçısı olmuşam. Məhz o hadisələr “Köpək” filminin ssenarisinin yazılmasına təkan verdi. Bu, eyni zamanda qəzetlərin birində oxuduğum bir xəbərlə də bağlı idi. Səhv etmirəmsə ya “Pravda”, ya da “İzvestiya” qəzetində idi. Yazılırdı ki, hansısa xarici ölkələrin birində kimlərsə adada öz hakimiyyətlərini elan edərək insanları qul kimi işlədirlər. Hökumətin də sən demə, bu hadisədən xəbəri yox imiş. Xəbəri oxuduqdan sonra ssenarini başlamaq üçün ideya yarandı və düşündüm ki, onu bu süjetin üzərində qura bilərəm. Ssenarini Tofiq Tağızadəyə təqdim etdim. Onu da qeyd edim ki, Tofiq Tağızadə məni orta məktəbdə oxuduğum vaxtlardan tanıyırdı. 10-11-ci sinif şagirdi ikən dərsdən qaçıb kinostudiyaya gedirdim. Tofiq Tağızadə, Arif Babayev, Rasim Ocaqov, Rasim Balayev və digər aktyor və rejissorların gözünün qabağında böyümüşəm. Tofiq Tağızadə də ssenaridə bir neçə məqamda dəyişiklik etmişdi. O həmişə müəlliflə dil tapmağı bacarırdı. Rejissor baxışı ilə izah edirdi ki, filmi nə cür görür.\nFilm sovet hakimiyyətinin mənzərəsini əks etdirirdi. Ssenari absurd janrında yazılıb. Filmin qayəsini sovet hakimiyyətindəki mənfi hallar, insanların incidilməsi, repressiyaya məruz qalması, bəzi insanların şəxsi mənafelərinə görə satqınlıq etməsi və s. təşkil edir. Filmdə konkret insan və məkan adları yoxdur. Çünki bu, həm də bəşəri mövzudur. Tamaşaçı filmi izləyərkən kimin insan, kimin köpək olduğuna özü qərar verir.\nSsenarinin özündə obrazların adları sifətlərlə əvəz olunub. Məsələn, boynu yoğun, satqın və s. Ssenaridə belə bir səhnə var: Avtobus boş səhra ilə gedir. Elə bir yolla irəliləyir ki, əslində ordan avtobus keçə bilməz. Sonra bir nəfər qaçaraq yaxınlaşır, avtobusa minib oturacağın altında gizlənir. Bu zaman onun ayaqları görünür. Sonra ayağa qalxıb oturacaqda oturur və ətrafına baxaraq görür ki, oturacaqlarda əyləşənlər əslində, qaçıb qurtulmaq istədiyi insanlardır (Amma filmdə bu səhnə fərqlidir – S.M.). Burada avtobus sovet hakimiyyətini simvolizə edir. Avtobusun sərnişinləri isə sovet cəmiyyətinin insanlarıdır. Filmin baş obrazı elə zənn edir ki, o bu cəmiyyətdən qaça bilib. Amma sonra görür ki, burdan qaçmaq qeyri-mümkündür. Sovet dövründə də belə idi. Bu cəmiyyətdən qaçmaq qeyri-mümkün idi. Bu hakimiyyətə tabe olmayanlar, qaçmaq istəyənlər xalq düşməni elan edilir, həbs olunur, ya da sürgünə göndərilirdilər. Elə ətrafdakılar özləri onları satırdı. Filmdə bu məqamlar var. Məmməd Səfanın ifa etdiyi obraz qaçmaq istəyir. Lakin satqın – Yaşar Nurinin ifa etdiyi obraz onu satır. Hətta bu obraz sədaqətinə görə itlər cəmiyyətinə üzv qəbul edilir və “Köpək medalı” ilə təltif olunur. Filmin ssenarisinin başqa bir səhnəsində iş axtaran insanları avtobusla düzənlik əraziyə gətirirlər. Fuad Poladovun ifa etdiyi obraz uzaqdan onlara yaxınlaşır. O hər addım atdıqca siması dəyişir, gah Stalin, gah Hitler, gah da Qorbaçov olur, daha sonra öz simasını alır. Tofiq Tağızadə filmi çəkərkən bu hissədə də dəyişiklik edib.\nFilmdə əsəs rollardan birini ifa edən Məmməd Səfanın sözlərinə görə filmə gəlişi tam təsadüfi olub: “Operator Rafiq Quliyev məni kinostudiyaya dəvət etdi. Onunla filmin rəssamı Mayis Ağabəyov qərara gəldilər ki, məni Tofiq Tağızadəylə görüşdürsünlər. Beləliklə, sınaq çəkilişlərində iştirak etdim. Sonra Tofiq Tağızadənin istəyi ilə təsdiq olundum. Kino bir bəxtdir. Görürsən ki, bir rol üçün neçə-neçə aktyor sınaqdan keçirilir, amma rol bir nəfərə qismət olur. “Köpək” filmiylə ilk dəfə kamera qarşısında durmuşam və kinoda tərəf müqabilinin nə olduğunu ilk dəfə burda başa düşmüşəm. Ona görə də bu film mənim üçün çox qiymətlidir. Bir aktyor kimi filmin nə vaxt ekranlara çıxacağını intizarla gözləyirdim. Təəssüflər olsun ki, onun taleyi belə oldu. Film yeganə olaraq Orxan Fikrətoğlunun ATV-də yayımlanan “Filmin sonu” proqramında verilib. Ondan başqa heç bir kanalda, kinoteatrda “Köpək” filmi bu günə qədər göstərilməyib. Bu mənada o, bədbəxt bir ömür yaşadı. Amma onu da qeyd edim ki, tamaşaçıların əksəriyyəti olmasa da, müəyyən bir qismi filmi İnternetdən izləyib. Orda filmlərin baxış sayı, kinoteatrlara nisbətən daha çox olur. Hər halda mən hesab edirəm ki, bu film öz ömrünü bu gün yaşamaqdadır.\nFilmdə mistik abu-hava, qeyri-real münasibətlər, yanaşmalar, məntiqdən kənar məsələlər var. Mənim qəhrəmanım heç də iradəsiz insan deyil. Filmin sonunda avtobus qayıdıb o məkana gələndə Fuad Poladovun obrazı pəncərəni döyüb ona “Xoş gəlmisən” deyir. Və mənim obrazım baxışlarıyla deyir ki, ölsəm də mən burdan qaçacam. Qəhrəmanım o vəziyyətdən qurtulmaya bilər, amma o inanır ki, qurtulacaq. O inam da onu yaşadır. Digər tərəfdən Allahın yazdığı tale var, taledən qaçmaq qeyri-mümkündür. Amma biz sonumuzun ölüm olmasına baxmayaraq, arzularla yaşayırıq. Allah insanı əvvəldən iradəli, güclü yaradıb. Yoxsa yaşamaq çətin olardı. Filmdə Tofiq Tağızadənin nəvəsi Arman Tağızadə də iştirak edib. O mənim oğlumu ifa edir. Adətən filmdə uşaqlarla işləmək çətin olur. Amma bu uşaqlar işə o qədər həvəslə, ürəklə can yandırırdılar – onlarla işləmək çətin olmadı. Obrazımın oğlunun kiçik yaşlarını başqa uşaq ifa edir. Təəssüf ki, onun adı yadımda deyil.\n“Köpək” filminin bir çox epizodları Bakıda çəkilib. Köpək damları Azərbaycan kinostudiyasının həyətində qurulmuşdu. Fəhlələrin işlədiyi, daş daşıdığı səhnələr Şamaxı yolundakı düzəngahda lentə alınıb. Filmdə iştirak edən qara köpək ya 18, ya da 19 dəfə Azərbaycan çempionu olmuşdu. Düzü, adı yadımdan çıxıb. Onunla filmin çəkilişində dostlaşmışdım.\nFilmdə konkret adlar yoxdur, məkan bəlli deyil. Film üçün xüsusi musiqi yazılmayıb. Filmdə dünya klassik musiqisindən, Ennio Morikkonenin “Xaç atası” filminə bəstələdiyi musiqidən istifadə olunub. Hətta mən Tofiq müəllimə deyəndə ki, Tofiq müəllim, olmazdı ki, bu filmə ayrıca musiqi yazılaydı. O dedi ki, “sən məndən çox bilirsən? Mən belə məsləhət görürəm”.\nTərəf müqabillərim Yaşar Nuri, Fuad Poladov, Nuriyə Əhmədova, Muxtar İbadov olub. Yəni bu film ən azından, rejissoru, orda çəkilən aktyor heyəti ilə diqqətdə olmalı idi. Mənim üçün onlarla çalışmaq şərəf idi. Tofiq Tağızadə kimi korifey sənətkarla bir filmdə işləmək o dərədəcə gözəl idi ki, filmin çəkiliş müddətində hansısa maraqlı anlar olmuşdusa da, mən o xırda məqamları bu böyük prosesin içində görməmişəm”.\nFilmin bəxtinin gətirməməsinin səbəbləri haqqında isə əsaslı fikri filmin operatoru olmuş Rafiq Quliyevdən öyrənə bildik: “Azərbaycan kinosunda az çəkilən filmlər dövrünü iki mərhələyə bölmək olar. I mərhələ 40-50-ci illərin əvvəllərinə, II mərhələ isə 90-cı illərin əvəllərinə təsadüf edir. 70 il Sovetlər Birliyinin tərkibində olan Azərbaycan üçün müstəqillik qazandıqdan sonra, xüsusilə, müstəqilliyin ilk illərində film çəkmək çox çətin idi. Həmin illərdə kinoya sərmayə buraxılmırdı. Ona görə də o illərdə çəkilən filmlərin əksəriyyəti sponsor dəstəyi ilə çəkilirdi. Bu filmlərə Vaqif Mustafayevin “Hər şey yaxşılığa doğru”, Ayaz Salayevin “Yarasa”, Tofiq Tağızadənin “Köpək” filmlərini misal göstərmək olar. Bu mənada Loğman Kərimovun filmlərin az çəkildiyi illərdə təşəbbüs göstərməsi təqdirəlayiq idi. Onun “Köpək” filminin ərsəyə gəlməsində çox böyük rolu oldu. Mən ssenarinin yazılması mərhələsindən bu işə qoşulmuşdum. Loğmanla birlikdə filmi çəkmək üçün hansı rejissora müraciət edəcəyimizi düşünürdük. Əvvəlcə qərara gəldik ki, Şamil Mahmudbəyova deyək. Ssenari onun xoşuna gəlmişdi. Lakin həmin illərdə xəstə olduğundan filmi sona çatdırmamaqdan ehtiyatlandı. Buna görə də Tofiq Tağızadə ilə danışdıq. O razılıq verdi. Ssenari üzərində rejissor işi başladı. Ümumiyyətlə, ssenari ekran həllini tapmayana kimi ədəbiyyat hesab olunur. Rejissor ssenarisində hər bir epizodun görüntü həlli olmalıdır. Həm də burda obrazların hərəkətlərinin məntiqi ardıcıllığı önəmlidir. Ssenari üzərində işlər aparıldıqdan sonra aktyor seçimlərinə başladıq. Filmin baş rollarından birinin ifaçısı Məmməd Səfanı reklam çəkilişlərinin birində görmüşdüm. Baş rollardan biri üçün Məmməd Səfanın çəkilməsini Tofiq Tağızadəyə təklif etdim. Onu kinostudiyaya dəvət etdik. Sınaq çəkilişləri oldu. Filmdə Məmməd Səfanın obrazının monoloq səhnəsi var. Bu səhnəni sınaq çəkilişi etdik. Tofiq Tağızadə Məmməd Səfanın ifasını çox bəyəndi. Amma bu rolu Loğman Kərimov da ifa etmək istəyirdi. Sınaq çəkilişlərində Loğman da iştirak etdi. Yaxşı da ifa etdi. Bu zaman biz dilemma qarşısında qaldıq. Ona görə də Tofiq Tağızadə təklif etdi ki, bu rolu ifa etmək üçün tanınmış bir aktyor da dəvət edək. Fuad Poladova dedik. Deməli, üç aktyor sınaqdan keçdi. Fuad Poladov da gözəl oynadı. Amma onun üz cizgilərindəki müdriklik bu obraz üçün deyildi. Çünki həyatın hər üzünü görmüş, müdrikləşmiş bir obraz bu qəhrəmanın vəziyyətinə düşə bilməzdi. Bu qəhrəmanın xarakteri daha çılğın idi. Qərara alındı ki, Məmməd Səfa çəkilsin. Amma Tofiq Tağızadə Loğman Kərimov üçün də filmdə bir rol ayırdı. Loğman Kərimovun dirijor obrazı burdan yarandı. Bundan sonra çəkilişlər başladı. Çəkilişlər yayda başladı və tez də bitdi. Payızın əvvəllərində artıq film hazır idi. Montaj işləri gedirdi. “Köpək”in montajı bitən vaxtlarda filmin sponsoru müflis oldu, ona görə də film nümayiş edilə bilmədi. “Köpək” filminin şəxsən mənim yaradıcılığımda böyük rolu olub. Bu filmin çəkiliş prosesində Tofiq Tağızadədən incəsənətin incəliklərini öyrənmişəm”.\nBeləliklə, bəxti gətirməmənin səbəblərini araşdırmaq və dəqiq söyləmək hər zaman çətindir. Amma ümumi qənaətimiz belə oldu ki, keçid dövrü, zamanın iqtisadi çətinlikləri və sponsorun müflis olması bitmiş bir filmin nümayiş olunmasına və tamaşaçıya çatdırılmasına mane olub. Amma bu gün – telekanallar və kinozallar bolluğunda mütləq bu dəyərli sənət əsərinin nümayişinə çalışmaq və nail olmaq mümkündür. Yeri gəlmişkən, maraq üçün “youtube” videoportalına yüklənmiş “Köpək” filminin baxış sayını öyrənmək istədik. 3600 baxış… Fikrimizcə, bu rəqəm bu film üçün çox azdır. Çünki dram janrında, bəşəri mövzuda çəkilmiş film Tofiq Tağızadənin digər filmlərindən heç də geri qalmır. Ümid edək ki, nə zamansa bu film öz layiqli qiymətini alacaq.\nBölmə : Araşdırma, Manşet, OxucuKlubu, Redaktorun seçimi, Sənət xəbər\nİtkin düşmüş köpək Səma Fuadqızı\nƏvvəlki yazı Los-Ancelesdə Azərbaycana dair sənədli filmlər ekranlaşdırılıb- Video\nNövbəti yazı “Otaq”


Azərbaycanda iyulun 17-də gözlənilən hava şəraiti açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən Simsar.az - a verilən məlumata görə, Bakıda və Abşeron yarımadasında sabah hava dəyişkən buludlu olacaq, əsasən yağmursuz keçəcək. Mülayim şimal-qərb küləyi arabir güclənəcək.\nHavanın temperaturu Abşeron yarımadasında gecə 21-25, gündüz 30-35, Bakıda gecə 21-25, gündüz 32-34 dərəcə isti təşkil edəcək. Atmosfer təzyiqi normadan aşağı 751 mm civə sütunundan 754 mm civə sütununa yüksələcək, nisbi rütubət gecə 60-70 , gündüz 40-45 faiz olacaq.\nAbşeron çimərliklərində gözlənilən hava şəraitinə gəlincə, arabir güclənən şimal-qərb küləyi əsəcək. Dəniz suyunun temperaturu şimal çimərliklərində (Sumqayıt, Novxanı, Pirşağı, Nardaran, Bilgəh, Zaqulba) 22-23, cənub çimərliklərində (Türkan, Hövsan, Sahil, Şıx) 23-24 dərəcə isti təşkil edəcək.\n16 İyul, 2019 14:34 ⁄ Baxılıb: 180 ⁄ Çap


MATC.AZ: Bəziləri üçün ağrılı, bəziləri üçün xüsusi gecə: Uşaq kimi göründük\nBəziləri üçün ağrılı, bəziləri üçün xüsusi gecə: Uşaq kimi göründük\nÇempionlar Liqasının yarımfinal mərhələsində "Barselona"ya ilk oyunda məğlub olan (0:3) "Liverpul" cavab qarşılaşmasında möhtəşəm geridönüş edərək, 4:0 hesablı qələbə qazanıb. Matc.az saytının məlumatına görə, qarşılaşmadan sonra hər iki komandanın oyunçuları fikirlərini bölüşüb.\nBununla yanaşı, "Barselona"nın prezidenti Xosep Bartomeu da baş verənlərə münasibət bildirib.\nCordan Henderson ("Liverpul"un kapitanı): "Bu inanılmazdı. Çoxları bizə şans vermirdi. Çətin olacağını bilirdik, ancaq onu da başa düşürdük ki, mümkündü. "Enfild Roud"da xüsusi bir şey edəcəyimizə inanırdıq. Oyuna sürətli başladıq, erkən qolun çox köməyi oldu. Bu qol rəqibi gərginliyə saldı. Azarkeşlərə, oyunçulara baxın, hər şey özəldi".\nVircil van Deyk ("Liverpul"un müdafiəçisi): "Nyukasl"la ağır oyundan sonra çox vaxtımız yox idi. Ancaq mövsüm boyu belə məqamlara xüsusi hazırlaşmışıq. Hələ ilk oyundan sonra demişdim ki, nəticə pisdi, ancaq biz yaxşı oynadıq. Cavab görüşündəki çıxışımız fərqli deyildi. Yenə hücuma atıldıq, bu dəfə erkən qol vurduq. Məhz bu top oyunun axarını dəyişdi. Hətta qarşılaşmadan sonra da topu ayaqda saxlamağa gücümüz qalmışdı. Final fitindən sonra qələbəni azarkeşlərimizlə birlikdə qeyd etdik. Bu gün lazım olanda bütün komanda müdafiə olundu. Bütün gücümüzü ortaya qoyduq. Messini topsuz qoymaq üçün də əlimdən gələni etdim".\nTrent Aleksander-Arnold ("Liverpul"un müdafiəçisi): "4-cü qoldakı ötürməm tamamilə instiktdi. Bu, ələ düşən nadir şanslardan biridi. Oriqi də topu qapıdan keçirməyə hazır idi. Ötürmə, bəlkə də, bir az qüvvətli alındı. Ancaq o, klass oyunçudu, bu gün də 2 qol vurdu. Oriqinin ikinci qolunu hamı xatırlayacaq".\nEndryu Robertson ("Liverpul"un müdafiəçisi): "Finala kim adladı? Biz. Bu hər şeydən vacibdi. Veynaldum mənim yerimə meydana daxil oldu və 2 qol vurdu. Hazırda zədəm məni maraqlandırmır. İnsanlar bizi siyahıdan silmişdi, ancaq inanırdıq ki, yaxşı oyunla bunu bacararıq".\nDivok Oriqi ("Liverpul"un hücumçusu): "Qələbədə komanda ruhu böyük rol oynadı. Çox yaxşı mübarizə apardıq, döyüşdük və bilirik ki, bu, xüsusi gecədi. Zədəli oyunçularımıza görə oynadıq. Hissləri sözlə ifadə etmək mümkün deyil. İnanılmaz gündü, biz döyüşdük. Hətta matçdan sonra ayağımda ağrılar da var idi. Əsas odu ki, finaldayıq".\nXosep Bartomeu ("Barselona"nın prezidenti): "İsti-isti danışmaq istəmirəm. Soyuq başla düşünmək lazımdı. Bunu izah etmək çətindi. Önümüzdə İspaniya Kral Kubokunun final görüşü var. Baş verənləri klub daxilində müzakirə edəcəyik. 4-cü qolu izah edə bilmirəm. Baş məşqçi və futbolçularla danışmamışam. Sakit olmalıyıq, çünki ölkə kubokunun finalı var. Sabahdan etibarən "Enfild Roud"da yaşananları dəyərləndirəcəyik".\nSerxio Buskets ("Barselona"nın yarımmüdafiəçisi): "Liverpul" bizdən yaxşı idi, oyuna çox yaxşı başladı. Rəqib bizi böyük təzyiq altında saxladı, xüsusən də, hər iki hissənin əvvəllərində. Onlar qol vurduqca bizim işimiz daha da çətinləşirdi. Azarkeşlərdən üzr istəyirəm. Çünki bu, ikinci dəfədi yaşanır. İlk görüşdəki müsbət nəticədən sonra uduzmaq çox ağırdı. Bir qol vura bilsəydik, hər şey dəyişəcəkdi. Bunun üçün imkanlarımız da oldu".\nLuis Suares ("Barselona"nın hücumçusu): "Buna görə özümüzü tənqid etməliyik. Eyni şeyi ikinci dəfədi yaşayırıq. Eyni səhvləri ikinci dəfə təkrarlamağa haqqımız yox idi. Bunu düşünmək və təhlil etmək üçün kifayət qədər vaxtımız var. "Liverpul" bu gün istədiyini etdi - erkən qol vurdu. Onlar ilk dəqiqədən sona qədər inandılar. Biz isə baş məşqçinin tapşırığına əsasən, birinci oyundakı kimi çıxış etdik. Baş verənlərə görə üzr istəyirik. Xüsusən də, 4-cü qolda uşaq kimi göründük. Çox ağrılı gecə oldu".\n27 Fevral 2020, 22:47\nEmin Mahmudov: "Ronaldo həmin qolu görsəydi, arxamca təyyarə göndərərdi" 518\nPremyer Liqamız nə vaxt bərpa olunacaq? – Rəsmi açıqlama 515\nRafael Ağayevlə İrina Zaretskanın lisenziyaları ləğv olundu - Tokio-2020 513


“Hansısa təxribatçılar cəmiyyətimizdə bölücülük, etnik qarşıdurma yaratmaq məqsədilə bu təxribatları dövriyyəyə buraxıbsa, çox yanılıb”\nSosial şəbəkələrdə, guya Azərbaycanda şəhidlərin milliyətinə görə onlar arasında fərq qoyulduğu, ayrı-seçkilik edildiyi, etnik problemlər olduğuna dair dezinformasiyalar yayılır. Heç şübhəsiz, bu da növbəti təxribat dalğasıdir ki, ölkəmizdə qarışıqlıq yaratmaq istəyənlər uydurub.\nSosial şəbəkələrdə şəhid ruhlarına təxribatı yayanlar bilməlidir ki, bu torpağın uğrunda canından keçən hər kəs bizimdir, bütün xalqımızındır, dövlətimizindir. Birinci və İkinci Qarabağ müharibələrində Azərbaycanda yaşayan bütün xalqların nümayəndələri iştirak edib, canlarını fəda ediblər. Azərbaycan bizim hamımızın vətənidir.\n“Milliyyətindən, dinindən asılı olmayaraq bütün şəhidlərimiz bizimdir, onlar bu Vətənin övladlarıdır”\n“Müasir İnkişaf” Birliyinin rəhbəri Mübariz Göyüşlü “Bakı-Xəbər”ə bildirdi ki, bu təxribatdır və bu təxribatı yayanlar insanlığın üz qarasıdır. “Bu təxribatı yayanlar ən axırıncı adamlardır ki, özlərini bu kökə salırlar. Şəhidlərimizin adından istifadə edərək hansısa “siyasi mübarizə”yə cəhd edilməsi yolverilməzdir. Azərbaycanda birmənalı olaraq milli-etnik ayrıseçkilik deyilən bir məsələ yoxdur, olmayıb da. Heş kəs buna aid bir fakt göstərə bilməz. Şəhidlərlə bağlı isə ümimiyyətlə hansısa bir uydurma milli, etnik ayrıseçkilikdən danışmaq olmaz, bunu düşünmək belə ayıbdır. Azərbaycanın ərazi bütövlüyü uğrunda Azərbaycanda bütün xalqların nümayəndələri döyüşüb, canlarından keçiblər. Milliyyətindən, dinindən asılı olmayaraq bütün şəhidlərimiz bizimdir, onlar bu vətənin övladlarıdır. Azərbaycanın yəhudi, rus və digər millətlərdən olan Milli Qəhrəmanları var. Bütün qəhrəmanlarımızın ruhu ölkəmizdə böyük hörmət və ehtiramla yada salınır. Sosial şəbəkələrdə də, KİV-də də şəhidlərə heç bir ayrıseçkilik qoyulmur, onların şəkilləri paylaşılır, barələrində yazılar yazılır. Azərbaycanda yaşayan bütün xalqların nümayəndələri öz vətənləri Azərbaycan uğrunda canlarından keçiblər. Burada heç bir ayrıseçkilikdən söhbət gedə bilməz. Azərbaycan dövləti də bütün şəhid ailələrinə qayğı və diqqətlə yanaşır. Şəhidlərimizə münasibətimiz çox həssasdır. Hansısa təxribatçılar cəmiyyətimizdə bölücülük, etnik qarşıdurma yaratmaq məqsədilə bu təxribatları dövriyyəyə buraxıbsa, çox yanılıb. Çünki Azərbaycan cəmiyyətində bu təxribat keçərli deyil. Hardasa hansısa bir məmurun səhlənkar münasibətini dövlətin, xalqın münasibəti kimi qələmə vermək yolverilməzdir”.\nM.Göyüşlü qeyd etdi ki, ruslar da, ləzgilər də, tatlar da, udilər də, avarlar da, yəhudilər də, bu ölkədə yaşayan bütün digər xalqların övladları da Azərbaycana qəlbən, ruhən, mənən bağlı olub. M.Göyüşlünün sözlərinə görə, bu gün kimlərinsə şəhidlərin adlarından istifadə edib çirkin kampaniya aparması cəhdləri boşa çıxacaq, çünki xalqımız da, dövlətimiz də öz şəhidinə sahib çıxmağı bacarır.\nM.Göyüşlü dedi ki, həm Prezident İlham Əliyev, həm də ölkəmizin Birinci vitse-prezidenti Mehriban Əliyeva şəhid ailələrinə çox böyük qayğı və diqqət, şəhidlərin ruhuna böyük ehtiram bəsləyirlər.


Ronaldodan daha bir rekord - Azadliq Xeber\n19.04.2015 / 18:25 xeber –\nRonaldo İspaniya çempionatının son oyununda daha bir rekorda imza atıb. Apasport.az saytının məlumatına görə, “Real”ın super ulduzu İspaniyada ardıcıl 5 mövsüm 50 və daha artıq qol vuran futbolçu kimi tarixə düşüb.\nBelə ki, “Real” – “Malaqa” görüşünün son dəqiqələrində Ronaldonun fərqlənməyi ilə cari mövsümdə komandasının heyətində 50-ci topunu vurub.\nQeyd edək ki, “Malaqa” ilə doğma meydanında üz-üzə gələn “Real” 3:1 hesablı qələbəyə sevinib. Həmin matçda iki məhsuldar ötürmə ilə Ronaldo, özünün göstəricisini bu baxımdan da yaxşılaşdırıb. O, La liqanın builki mövsümdə assistlərinin sayını 14-də çatdırıb. Buna qədər həmin göstərici 12 idi və 2011-2012-ci illərdə qeydə alınmışdı.


AzMİU-nun İnşaat Kollecində yeni laboratoriya açılıb - AZƏRTAC\nAzərbaycan Memarlıq və İnşaat Universitetinin (AzMİU) İnşaat Kollecində “Binaların xarici konstruksiyalarının istilik izolyasiyası” layihəsinin nəticəsi olaraq yeni laboratoriya açılıb. Laboratoriya üçün 5 kompüter, 1 A3 formatlı rəngli printer və proyektor alınıb.\nBu barədə AZƏRTAC-a AzMİU-dan bildirilib. Laboratoriyanın açılışında AzMİU rektorunun müşaviri İlham Mərdanov, layihənin Azərbaycan üzrə koordinatoru, Mühəndis sistemləri və qurğularının tikintisi kafedrasının müdiri Nurməmməd Məmmədov, İnşaat Kollecinin direktoru Namiq Ağamalıyev, kollecin əməkdaşları və tələbələr iştirak ediblər.\nQeyd edək ki, AzMİU ilə Gürcüstanın Enerji Səmərəliliyi Mərkəzi və “Knauf Marketing Baku” MMC arasında bağlanmış tərəfdaşlıq sazişi əsasında yerinə yetirilən layihə İsveç Beynəlxalq İnkişaf Əməkdaşlıq Agentliyi tərəfindən maliyyələşdirilib.\nAZERTAG.AZ :AzMİU-nun İnşaat Kollecində yeni laboratoriya açılıb


“Kərəm Həsənova bir neçə maddə ilə cinayət işi açılmalıdır” – QIZIL SAAT DA DİL AÇIB DANIŞA BİLƏR » SAVAŞ\n“Kərəm Həsənova bir neçə maddə ilə cinayət işi açılmalıdır” – QIZIL SAAT DA DİL AÇIB DANIŞA BİLƏR\nƏmlak Məsələləri üzrə Dövlət Komitəsinin sədri Kərəm Həsənovun 100 min dollar dəyərində saat taxması məsələsi yenidn aktuallaşıb. Savash.org xatırladır ki, bu barədə bir müddət öncə tanınmş vəkil Aslan İsmayılov özünün Facebook səhifəsində yazıb. O dediklərini sübut edən foto da paylaşıb.\nFotodan bəlli olur ki, K.Həsənov Patek Philippe Skeleton 5180/1G-010 markalı saat taxır. Bu saatın qiyməti 100 min dollardır. K.Həsənovun aylıq maaşı isə 1750 manatdır. Komitə sədri bu saatı maaşı ilə alması üçün 5 il əmək haqqını yığmalıdır. Buradan aydınca görünür ki, K.Həsənov həmin böyük pulları qanunsuz yollarla əldə edib. Bundan başqa bir müddət öncə, K.Həsənov Zülfüqarlı qardaşlarına məxsus iki böyük zavodun – “Bakı Poladtökmə” və “Bakı Elektroştamp” ı da qanunsuz olaraq ələ keçirib ki, bu da, sözügedən qardaşlraın ciddi etirazlarına səbəb olub.\nKomitə sədrinin qanunsuz əməllərindən danışan tanınmış hüquqşünas Müzəffər Baxış Savash.org-a bildirib ki, K.Həsənov saysız-hesabsız qanunsuzluqlar törədib. Lakin indiyə kimi ona heç bir cəza tətbiq olunmayıb: “ K.Həsənovun hansı əməllərlə məşğul olması bizə çoxdan məlumdur. Sadəcə törətdiyi özbaşınalıqlara görə, kimsə ona “dur” demir. Bu səbəbdən düşünürəm ki, siyasi göstəriş olmasa, K.Həsənov cəzasız qala bilər. Yəni onun əməllərinə hüquqi qiymət verilməyəcək”.\nHəmsöhbətimizin sözlərinə görə, əslində K.Həsənov Azərbaycan Respublikası Əmlak Məsələləri üzrə Dövlət Komitəsinin sədri kimi yalnız Zülfüqarlı qardaşları ilə deyil, çoxsaylı insanlarla bağlı cinayətlər törədib:\n“ Dövlət əmlakının özəlləşdirilməsi zamanı çox ciddi qanun pozuntularına yol verib. Məqsədli şəkildə dövlət əmlakının qiyməti aşağı salınıb və özünə münasib adamların adına rəsmiləşdirilərək özəlləşdirilib. Bu baxımdan onun 100 deyil, 200 minlik saat taxması da mümkündür. Bunlar hər kəsə bəllidir. Sadəcə olaraq buna hüquqi qiymət vermək lazımdır. Bu qəbildən olan vəzifəli şəxslərin hərəkətlərinə hüquqi qiymət vermək üçün Azərbaycan prezidentinin razılığı olmalıdır. Bu gün dövlət başçısı İlham Əliyev K.Həsənovun qanunsuz hərəkətlərinin araşdırılmasına dair göstəriş versə, o, Azərbaycan Respublikası Cinayət Məcəlləsinin bir neçə maddəsi ilə cinayət məsuliyyətinə cəlb olunub, cəzalandırılar. Bunun üçün kifayət qədər sübutlar var. Amma inanmıram. Ona görə ki, K.Həsənovun “yarpaqları saralmayıb”. Nə qədər ki, bu yarpaq saralmayıb, Zülfüqarlı qardaşları hüquqlarını bərpa edə bilməyəcəklər. Nə vaxt ki, K.Həsənovun yarpaqları saralıb, töküləcək, bax onda Zülfüqarlı qardaşları və digər sahibkarlar öz hüquqlarını bərpa edəcəklər. Yalnız bunu düşünmək lazımdır ki, heç kim vəzifədə əbədi deyil”.


İcra başçısından kütləvi narazılıq, Qoca Səmədovdan Prezidentə şikayət olunacaq » Gunpress.az\nTarix: 16-10-2014 12:32\nSon zamanlar Azərbaycanın qərb bölgəsində, əsasəndə Gəncədə həyata keçirilən quruculuq işləri hakimiyyətin ən yuxarı eşalonlarında belə yüksək qiymətləndirilib. Prezident İlham Əliyevin bu bölgəyə dəfələrlə səfəri olub. Amma deyəsən, bu bölgəni gülünc duruma salan rayonda tapılıb. Söhbət Yevlax rayonundan gedir.\n“Gunpress.az” saytına daxil olan məlumata görə, Qoca Səmədov Yevlax rayonuna icra başçısı təyin olunandan sonra rayonun qara günləri başlayıb. Öncələr bu rayona Gəncənin hazırkı icra başçısı Elman Vəliyev rəhbərlik edəndə rayonda hər şey qaydasında olub və əhalinin dolanışığı üçün iş yerləri açılıb, fermer təsərüfatının yaradılmasına imkanlar tanınıb. Amma Qoca Səmədov icra başçısı təyin olunandan sonra işadamlarının incidilməsindən tutmuş, gəlirli biznes strukturlarının ələ keçirilməsi prosesi başlayıb. “Gunpress.az” saytına daxil olan məlumata görə, rayon sakinləri bununla bağlı hara müraciət etsələrdə heç bir nəticə olmayıb. Ümidləri yalnız prezidentədir. Bildirilir ki, yerli sakinlər Qoca Səmədovun əməlləri ilə bağlı yüzlərlə məktub hazırlayıblar və ümid edirlər ki, nə zamansa prezident İlham Əliyev bölgəyə səfər edərsə şokayətlərini bir başa təqdim etsinlər.\nBunu da qeyd edək ki, Yevlax rayonu həm də "ölü canlar"ın ən çox olduğu rayondur. Belə ki, rayondakı büdcə təşkilatlarında yüzlərlə şəxsə əmək haqqı verilsə də, heç biri faktiki işə getmir. Bununla bağlı bağlı araşdırmalarımız olacaq.


ABŞ Dövlət Departamenti hərəkətə keçdi\n14:43 15.05.2021 (Yenilənib 13:13 15.05.2021)\nHadi Əmr bu gün Qüdsdə İsrail rəhbərliyi ilə görüşəcək və daha sonra Fələstin rəsmiləri ilə danışıqlar üçün İordan çayının Qərb sahilinə səfər edəcək.\nBAKI, 15 may - Sputnik. ABŞ-ın İsrail-Fələstin məsələləri üzrə elçisi İsrail və Fələstin rəsmiləri ilə görüşəcək.\nSputnik Azərbaycan xarici mediaya istinadla xəbər verir ki, bu barədə ABŞ Dövlət Departamentinin mətbuat katibinin müavini Calina Portr deyib.\nO bildirib ki,ABŞ-ın İsrail-Fələstin məsələləri üzrə elçisi Hadi Əmr bu gün Qüdsdə İsrail rəhbərliyi ilə görüşəcək və daha sonra Fələstin rəsmiləri ilə danışıqlar üçün İordan çayının Qərb sahilinə səfər edəcək.\nDövlət Departamentinin sözçüsünün müavini qeyd edib ki, ABŞ elçisi davamlı sabitliyin və tərəflər arasında gərginliyin aradan qaldırılmasını təşviq etmək məqsədilə regiona səfər edib.\nXatırladaq ki, Qəzza zolağındakı fələstinli müqavimət qrupları İsrail polisinin işğal olunmuş Şərqi Qüdsdəki Əl-Əqsa məscidi və Şeyx Cerrah məhəlləsindən çıxması üçün 10 may yerli vaxtla 18:00-a qədər müddət verib.\nİsrail polisinin Əl-Əqsa məscidi və Şeyx Cərrah məhəlləsindən çıxmamasına görə fələstinli müqavimət qrupları İsrailə çoxlu sayda raket atıblar.\nBunun qarşısında İsrail ordusu Qəzza zolağında hərbi əməliyyat başladıldığını elan edib.


"Müharibə olacaq, Tramp bunu mənə, düz üzümə dedi..."- Senator » Xeberpress.az\n"Müharibə olacaq, Tramp bunu mənə, düz üzümə dedi..."- Senator\nXEBERPRESS.AZ virtualaz.org-a istinadən xəbər verir ki, bu barədə siyasətçi NBC telekanalına müsahibəsində bildirib.\nSenator Qremin sözlərinə görə, Tramp imkan verməyəcək ki, Pxenyan ABŞ-a çata bilən və nüvə başlığı daşıyan ballistik raketlə silahlansın. "Əgər Kim Çen Inı dayandırmaq üçün müharibə lazım gələcəksə, deməli, müharibə olacaq. Əgər minlərlə ölən olacaqsa, onlar orada öləcəklər, burada, Amerikada deyil. Tramp bunu mənim düz üzümə dedi", - senator bildirib.\nŞimali Koreya son aylar dalbadal ballistik raket sınaqları keçirir. Sonuncu belə raket sınaqları ötən həftə olub. Pxenyan bəyan edib ki, "Xvason-14" adlı raketin sınağı uğurla keçib və həmin raket Amerika ərazisinə qədər məsafəni qət edə, böyük nüvə başlığı daşıya bilər.\nMoskvada “Heydər Əliyev "Şəxsiyyət və zaman”"...\nNazirliyin İctimai Səhiyyə və İslahatlar Mərkəzinə...\n“Qarabağ atları” qalstukunun tanıtım çarxı – VİDEO...


AYGÜN KAZIMOVANIN AİLƏSİNDƏN PREZİDENTƏ MÜRACİƏT – YENİLİK.AZ\nAygün Kazımovanın qardaşı həbsdən azad olunması üçün Prezident İlham Əliyevə müraciət edib.\nRegionxeberleri.com-un elektron poçtuna Xalq artisti Aygün Kazımovanın qardaşı Kazımzadə Kazım Ələsgər oğlu tərəfindən müraciət daxil olub. Xanım müğənninin məhkum qardaşının müraciətini olduğu kimi dərc edirik.\nYazaraq sizə bildirmək istəyirəm ki,mən 2015-ci ildə Azərbaycan Respublikası Ədliyyə Nazirliyi Penitersiar Xidmətinin 2 saylı Cəza-çəkmə Müəsisəsinə daxil olmuşam, daxil olduğum müddətdən 2018-ci ilədək daxili rejim qaydalarını pozmamışam.Müəssisə rəisi tərəfindən barəmdə heç bir tənbeh tədbiri görülməmişdir. 2018-ci ildə bel-kürək nahiyəmdə yaranmış ağrılar səbəbi ilə 23.06.2018-ci ildə Penitensiar Xidmətin Müalicə Müəssisəsinə göndərilmişəm. MRT müayinəsinin cavabı isə 3-cü dərəcəli xərçəng xəstəliyinə yoluxmağım olmuşdur.\nAzərbaycan Respublikasının Qanunlarına əsasən məhkum Cəzaçəkmə Müəssisəsinə daxil olduqdan sonra ağır xəstəliyə düçar olursa vaxtından əvvəl cəzadan azad olunur. Yəni Ədliyyə Nazirliyi Tibb Baş İdarəsi tərəfindən komissiya keçirilib azadlığa buraxılmalıdır.Mənim də xəstəliyimə dair sənədlərim bu komisiyalara təqdim edilib. Şəxsən iki dəfə tibbi komisiyada iştirak etmişəm. Ancaq heçbir nəticə əldə etməmişəm. Səbəb isə belə olmuşdur, yəni Müalicə Müəssisəsinin rəis müavini İftixar Qurbanov mənə: “Hələ yeriyə bildiyimi demiş və hələ ölmürsən, ölənə yaxın səni buraxacağıq” demişdir.\nSizdən xahiş edirəm ki, mənim ağır xəstəliyə yoluxduğumu, ölüm ayağında olmağımı və cəzamın 3/2 hissəsini çəkməyimi nəzərə alıb cəzadan vaxtından əvvəl azad olunmağıma köməklik göstərəsiniz”. Xalqxeber.az\nXaçmazın sabiq icra başçısı Şəmsəddin Xan...\nDünən noyabr ayının 11-i saat 22:26 radələri...\nMAYKL CEKSONUN ALBOM SATIŞI REKORDU QIRILDI


Hicablısan, ya başıbağlı ? » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nBir gün bu gözəllik, bu sağlamlılıq hamısı gedəcək.\nBu sualı oxuyanlar düşünə bilərlər ki, hicablı elə başıbağlı deyilmi?\nBəli, hicablı başıbağlıdır, ancaq hər başıbağlı hicablı deyildir.\nƏn pisi də budur ki, cəmiyyətimizdə İslam anlayışı olmayanlar hər başını bağlayana hicablı kimi baxır və bununla da ən böyük hörmətsizlik xanım Fatimeyi-Zəhraya(ə) və onun simasında həqiqi İslam xanımlarına edilmiş olur.\nÇünki örnək onlardır. Bəs özünü imanlı, hicablı hesab edən bir başıbağlı xanım örnəyə nə qədər uyğunlaşır?..\nSizcə aradakı fərq niyə bir çox hallarda bu qədər kəskin hiss olunur?.\nQurana görə yaşayanlardansan, yoxsa zəmanəyə görə?\nİndi bəziləri deyə bilər ki, zəmanə artıq dəyişilib və biz müasir zamana uyğun hicab taxmalıyıq.\nUnutmayaq ki, zaman bir yerdə durmur, həmişə dəyişir. Yəni yeni dəblər, yeni şirnikləndirici fəsad növləri müntəzəm olaraq təzələnir.\nAmma məntiqli insan bilir ki, bu yenliklər bir müddətdən sonra köhnəlirsə, dəyişirsə deməli naqisdir və təkamülə ehtiyaclıdır. Yəni kamil deyil. Ağıllı insan isə kamil olana uyğunlaşmağa cəh edər.\nBirdəki unutmamalıyıq: Dəyişən və dəyişməyən hər bir şey Alahın(c.c) iradəsindən kənarda deyil. O Allah ki, bizlərə kitab olaraq Quranı, insan olaraq isə Əhli-Beyti nümunə qərar vermişdir.\nBəli, zəmanə dəyişib, amma bütün zamanların dəyişilməz kamil kitabı olan Quran dəyişilməyib. Axı kamil din olan İslam dəyişilməyib.\nİndi sən özün qərar ver; Qurana görə yaşayanlardansan, yoxsa zəmanəyə görə?\n"İlımlı İslam”(və ya mülayim, yumuşaq İslam), "Muasir İslam” anlayışları adı altında.\nAmma dövrümüzdə yeni çaşdırıcı hiylələr elə İslam adı altında təlqin olunmaqdadır. "İlımlı İslam”(və ya mülayım, yumuşaq İslam), "Muasir İslam” anlayışları adı ilə. Hədəf isə ilk növbədə gənclərdir. Bu "Müasir İslam” anlayışı gəncləri məhv etməkdədir.\nAllahın əmrinə itaət edirəm düşüncəsi ilə bər-bəzəkli hicablarına sevinərkən şeytanın əmrinə itaət etdiklərini bilmirlər.\nAxı Quranda da bizlərə xəbər verilir ki, şeytan insanlara pis əməlləri gözəl göstərər.\nDəbdəbəli geyimlərlə, qabarıq makiyajla tanıdılan hicab əslində diqqət cəkmək üçündür.\nBelə olan halda bu İslam geyiminin batini ilə zahiri tamamən bir-birinə zidd olur.\nHətta çoxları baxıb hicabın qəşəngliyinə valeh olub onu bir moda növü kimi qəbul edir, səhəri gün hicablanır. Onun nə olduğunu bilmədən, niyə əmr olunduğunu bilmədən sadəcə görünüş xatirinə bunu icra edirlər. Bir müddətdən sonra isə ondan bezirlər və açmaq üçün bir bəhanə uydururlar.\n"Mən belə bağlayıram ki, insanlar dindən qorxmasınlar. Onları hicaba həvəsləndirirəm” deyənlər.\nBəzən də buna belə bir don geyindirirlər : " Mən belə bağlayıram ki, insanlar dindən qorxmasınlar. Onları hicaba həvəsləndirirəm”.\nƏziz bacım, səliqəlilik başqa bir şeydir, cəlbedicilik başqa. Dinimiz heç kəsə səliqəsizliyi, pintiliyi əmr etmir. əksinə bütün gözəlliklər İslam dinindədir.\nSadəcə olaraq çoxları dini öz istəklərinə uyğun yaşayırlar. Yəni baxıb görəndəki dinlə öz arasında nə isə bir fəq var , həmin fərqi aradan qaldırmaq üçün özünü dinə deyil, dini özünə uyğunlşdırmağa çalışırlar.\n"Başımı bağlayıram, ancaq çox dərinə getmirəm” deyənlər də var.\nBəzən də belə cavab verirlər, "başımı bağlayıram, ancaq çox dərinə getmirəm”.\nBu dini ya yaşa, ya da yaşama. Kim məcbur edib axı?!. Allahın insanlara əvəzsiz nemətlərindən biri də budur-seçim azadlığı. Yəni dində məcburiyyət yoxdur.\nƏgər bunu özün istəmisənsə, demək Allaha qarşı sevgin olduğu üçün istəmisən. Bəs bunu Allah rizasi üçün edən bəndə niyə Allahın buyurduğu kimi etməz?.\nKamil olan Allahın kamil şeyləri sevdiyini niyə unudaq?.\nSənin dinsizdən fərqin nəfsini cilovlamaq qüdrətin deyilmi? Dinsiz də nəfsi qarşısında aciz, nəfslə mübarizə aparan dindar da aciz?.\nBəs aradakı fərq nədədir?. Əgər dindarın digərlərindən fərqi yoxdursa niyə özünü dindar kimi qələmə verər?.\nÖzünü dindar kimi qələmə verməkdə qazancı nədir?. Yoxsa dünya nemətləri üçün, hörmət, məqam və s. üçündürmü?\nAllahın rizasını qazanmaq üçün etməli olduğundan, bu dünyalarını qazanmaq üçün istifadə edən kəs necə də ikrah edici və ürəkbulandırıcıdır.\nBir gün bu gözəllik, bu sağlamlılıq hamısı gedəcək. Əl əsəndə, bel büküləndə Allah yada düşəcəksə, bu hansı Allah sevgisidir?.\nAllah bizə bizdən yaxın deyilmi, biz kimi aldadırıq?. Nə edirik özümüzə edirik. Aldadırıqsa da özümüzü aldadırıq.\nƏgər ağır və məntiq sahibiyiksə, əgər həqiqətən imanımız varsa aldatmayaq, yalançılıq etməyək. Dinimizi səhv tanıtmayaq, çünki bizim dinimiz göstəriş dini deyil. Həm hicabımızla, həm ədəbimizlə İslam xanımı olaq ki, dünya və axirətdə üzümüz ağ olsun. Çünki bizim dinimiz dünya və axirət dinidir\n. Dünyamızı və axirətimizi ən layqli şəkildə əldə etmək üçün isə bu yolda Allahın nümunə qərar verdiyi Əhli Beyti tanıyıb uyğunlaşmaq kifayət edir. Xanımlar xanımı Fatimeyi Zəhranı örnək bilib ona uyğunlaşmaq kifayət edər. Bu uyğunlaşmada ik olaraq isə geyimimizi onun geyiminə uyğunlaşdıraq.\n3 dekabr 2011 15:37\nVAR OLUN BACIM. ÇOXX DOĞRU YAZMISINIZ.\nBƏLİ BİLMƏK OLMUR. TƏMİZ ÜRƏKLİ KİMDİR.\nÇAŞIB QALMIŞAM. BİLMİRƏM SONUMUZ HARA GƏLİB ÇIXACAQ.\n3 dekabr 2011 01:31\nbununla razilasiram bu realliqdir.en yaqsisini allah bilir\n3 dekabr 2011 00:54\n2 dekabr 2011 22:15\nmaraqli movzudur elin qolun var olsun deyirem cox gozel yazib ki yazmissa ama insanlar o qeder adilesib elbetdeki bezileri cunki yalan uje haminin dilinde adi bir kelmeye cevrilib buna gorede ALLAH baslarina das salir burda dinnen imannan danisir haciya gedir bu insan fakt menim tanidigim insanlar var elenci ama insanliq nedir bilmirler elelerini ALLAH CEZASINI VERECEK GEC TEZ TESEKKURLER\nelaaaa xeber qoydugunuz ucun bu gozel gunler size ugurlar getisin ela xeberdir cox twk edirem\n2 dekabr 2011 21:04\n2 dekabr 2011 20:47\ntemamile raziyam hami dinden danisir,ancaq kim duz deyir kim yalan deyir bilinmir\n2 dekabr 2011 20:34\nCOX GOZEL YAZIDI AMMA BU DEQE DIN ADINDAN YUZ HOQQALARDAN CIXIRLAR BILINMIR ALLAH ADAMI KIMDI\nÇox heyiflərki , hicabdan başqa məqsədlər üçün istifadə edənlər çoxdu , onlar nə özlərinə hörmət edir nə də əsl Allah yolunda hicablı olanlara , onlar ALLAHIN QƏZƏBİNNƏN QORXMAYAN DARDÜŞÜNCƏLİ İNSANLARDI.\n2 dekabr 2011 20:14\nBu cox derin movzudu,baslasam danismaga,sehere kimi davam eder.sadece Allah her kese oz qelbine gore versin\n2 dekabr 2011 20:03\ncox gozel xerdi\n2 dekabr 2011 19:45\nALLAH razı olsun,çoxx maraqlı,çoxx dəyərli mövzu və məlumatlar idi..Bu inci tək dəyərində olan cümlələri yazan əllər və ürəklər var olsun,çox razıyam..\n2 dekabr 2011 19:30\nmen hicab taxmiram\n2 dekabr 2011 19:24\n2 dekabr 2011 19:12\nywk Allah rai olsun maraqli xeberdi


Səfərbərlik Xidmətinin polkovniki barədə materiallar Hərbi Prokurorluğa göndərilib\n03:39 21 Sentyabr 2021\n10:43 24.07.2021 (Yenilənib 11:20 24.07.2021) Qısa URL\nVüsal Babayev Respublika Hərbi Prokurorluğunda aparılan cinayət işi üzrə təqsirləndirilən şəxs qismində cəlb edilərək barəsində məhkəmənin qərarı ilə həbs qətimkan tədbiri seçilib.\nBAKI, 24 iyul - Sputnik. Ehtiyatda olan polkovnik Vüsal Babayev 2020-ci ilin yay aylarında Səfərbərlik və Hərbi Xidmətə Çağırış üzrə Dövlət Xidmətinin (SHXÇDX) Səbail rayon idarəsində Xidmətin özü tərəfindən keçirilən yoxlamalarda vəzifəsindən kənarlaşdırılıb.\nSputnik Azərbaycan APA-ya istinadən bildirir ki, yoxlamalar zamanı xidmətdə buraxdığı nöqsanlara görə Səbail rayon idarəsinin rəisi, polkovnik Vüsal Babayev vəzifəsindən kənarlaşdırılaraq sərəncama götürülüb.\n"Onun xidməti fəaliyyətinə qiymət verilməsi üçün materiallar Hərbi Prokurorluğa göndərilib. Bir müddət sərəncamda qaldıqdan sonra polkovnik Vüsal Babayev ehtiyata buraxılıb", - deyə məlumatda vurğulanıb.\nQeyd edək ki, Baş Prokurorluqdan bildirilib ki, Vüsal Babayev Respublika Hərbi Prokurorluğunda aparılan cinayət işi üzrə təqsirləndirilən şəxs qismində cəlb edilərək barəsində məhkəmənin qərarı ilə həbs qətimkan tədbiri seçilib.\nAzərbaycanda hərbi hissə rəhbərliyini şantaj edən reket qrupu həbs edildi\nErmənilər Azərbaycan hökumətinə təşəkkür etdilər: Məhkəmə qərarını verdi\nHərbi Prokurorluqdan Azərbaycan ordusunun baş leytenantının intiharı barədə açıqlama\nSəfərbərlik və Hərbi Xidmətə Çağırış üzrə Dövlət Xidməti, polkovnik, ehtiyat, Hərbi Prokurorluq


Ehtiyat kadrların elektron sorğu sistemi yaradılıb - AZƏRTAC – Azərbaycan Dövlət İnformasiya Agentliyi\nMüsabiqədən, ümumi müsahibədən və daxili müsahibədən müvəffəqiyyətlə keçmiş, lakin vəzifəyə təyin edilməmiş, habelə dövlət orqanının ləğvi və dövlət qulluqçularının sayının və ya ştatların ixtisarı ilə əlaqədar dövlət qulluğuna xitam verilmiş şəxslər dövlət qulluğunda ehtiyat kadrlar siyahısına daxil edilir. Onlar dövlət orqanlarında analoji vakant vəzifələrə (tutulma şərtləri uyğun olan vəzifə) təyin edilirlər.\nDövlət İmtahan Mərkəzindən AZƏRTAC-a bildirilib ki, dövlət qulluğunda ehtiyat kadrlarla işin səmərəliliyinin və effektivliyinin artırılması məqsədilə Mərkəz tərəfindən xüsusi proqram təminatı - “Ehtiyat kadrların elektron sorğu sistemi” yaradılıb. Sistem vasitəsilə ehtiyat kadrlar barədə məlumatların təyinat məsələsinə baxılması üçün onlayn qaydada təqdim edilməsi, onların anket məlumatlarının tamlığı, düzgünlüyü və mütəmadi yenilənməsi, habelə vakant analoji vəzifələrə təyin edilməsində operativlik təmin edilir.\nEhtiyat kadrlar istifadəçi adı (FIN kod) və “Şəxsi kabinet”in parolunu müvafiq hissələrə daxil etməklə sistemə girərək anket məlumatları ilə tanış ola bilər, habelə düzəliş və əlavələrə ehtiyac olduğu təqdirdə Mərkəzin məsul şəxsinə elektron qaydada bildiriş göndərməklə məlumatların düzgünlüyünü təmin edə bilərlər. “Şəxsi kabinet”i olmayan ehtiyat kadrlar DİM-in saytında müvafiq linkə daxil olmaqla onu yarada bilərlər.\nEyni zamanda, sistemdə “İstəklərim” adlı bölmə yaradılıb. Ehtiyat kadrlar həmin bölmədə işləmək arzusunda olduğu dövlət orqanı, vəzifə (adı və təsnifatı daha aşağı olan vəzifə), şəhər və rayon barədə məlumatları daxil etməli, onunla bağlı iş aparılmasını istəmədiyi halda isə müvafiq qeydlər aparmalıdırlar.\nQeyd edək ki, anket məlumatların tamlığı və aktuallığı ehtiyat kadrların analoji vakant vəzifələrə təyinatlarında mühüm rol oynayır. Ehtiyat kadrlar daxil etdikləri məlumatların düzgünlüyünə bilavasitə cavabdehlik daşıyırlar. Qeyd edilənləri nəzərə alaraq, ehtiyat kadrlara anket məlumatları doldurarkən diqqətli olmaları tövsiyə olunur.\n“Ehtiyat kadrların elektron sorğu sistemi”nə https://eservices.dim.gov.az/dqmelumat/ehtkadrn/sorgu.aspx linkindən və ya Mərkəzin internet saytında Aktual İstiqamətlər/ Dövlət qulluğu/ Ehtiyat kadrlar/ Elektron sorğu sistemi bölməsindən daxil olmaq mümkündür.\nEhtiyat kadrlar sistemdən istifadə zamanı yaranan texniki problemlərlə bağlı (012) 310 53 16 (daxili 1516) (Mehman Mustafayev, e-mail: [email protected]), digər məsələlərlə bağlı isə (012) 310 53 16 (daxili 1746;1751) (Akif Bayramov; e-mail: [email protected]) nömrələri ilə əlaqə saxlaya bilərlər.\nAZERTAG.AZ :Ehtiyat kadrların elektron sorğu sistemi yaradılıb\nJurnalistlər Füzuli-Zəngilan avtomobil yolunda mina təmizləmə işləri ilə tanış olublar


Azərbaycan hökumətinə təhlükə daxildəndirmi? - Təhlil- koordinat.az\nAzərbaycan hökumətinə təhlükə daxildəndirmi? - Təhlil\nBu yaxınlarda Bakıda güc strukturlarında edilmiş yeni təyinatlar hələ də müzakirə edilməkdədir, bunun nə demək olduğu sual edilir. Güc strukturlarının rəhbərliyində bu cür gözlənilməz dəyişiklərin səbəbini məlumat qıtlığına görə anlamaq çətin olsa da, siyasətdəki prioritetlər və rəhbərliyin baxışları haqqında nəticə çıxarmağa kifayət qədər əsas var.\nAzərbaycanın başlıca təhlükəsizlik qayğısı qonşu Ermənistan tərəfindən pozulmuş ərazi bötüvlüyü ilə bağlıdır. Təhlükəsizliyə bu təhdidin həllini 25 il ərzində tapmaq mümkün olmayıb. Bundan əlavə, Gürcüstan və Türkiyə istisna olunmaqla, Azərbaycan heç də hər zaman dost olmayan və ambisiyalı dövlətlər - İran və Rusiya ilə əhatə olunub.\nGüman etmək olardı ki, xarici düşmən və ya kəşfiyyatdan müdafiə sistemi təhlükəsizlik siyasətinin prioriteti və islahatların başlıca obyekti olmalıdır. Xüsislə də, ordudakı qalmaqalları - Tərtər casus qalmaqalını nəzərə almaqla. Lakin hələ Eldar Mahmudovun Milli Təhlükəsizlik naziri təyin olunduğu dövrdən bəri hakimiyyət daxili təhdid mənbələrinin özü üçün mühüm olmasına dair siqnallar göndərməkdədir.\nBu dəfəki təyinatların da hamısı və ilk növbədə, Təhlükəsizlik Şurasının rəhbəri vəzifəsində siyasi xadim Ramiz Mehdiyevi keçmiş Daxili İşlər naziri Ramil Usubovla əvəzləmək qərarı buna işarə edir. Etirazları güc işlədərək yatırtmaqla tanınan Vilayət Eyvazovu və penitensiar sistemin rəhbəri kimi bir keçmişi olmuş Mədət Quliyevi hakimiyyətə gətirmək ölkə rəhbərliyinin nəyi təhlükə saydığından xəbər verir.\nBir çox müşahidəçilər hökümətin güc strukturlarına diqqət verməsinin mümkün səbəbi kimi getdikcə daha tez-tez baş verən ictimai etirazları göstərir. Hökumətin daha açıq şəkildə tənqid edilməsi ilə müşahidə edilən daxili vəziyyət, bəzilərinə görə, getdikcə mürəkkəbləşir.\nPostneft dövrünə qədəm qoyan ölkə kimi Azərbaycanda rəhbərlik getdikcə qalaqlanan sosial problemlərlə üzləşməyə başlayıb. Bu yaxınlarda maaşların və pensiyaların artırılması belə, iqtisadiyyatda inhisarçılıqdan doğan inflyasiyanı və qiymət artımını tarazlaşdıra bilmir. Bunun üzərinə yerli səviyyədə vəzifəli şəxslərin özbaşınalığı, məhkəmə sistemində korrupsiya və əsas hüquqların pozulması da gəlir.\nBundan başqa, neft dollarlarının həcminin azalması hökumətin müəyyən əhali qruplarını sakitləşdirmək, patronajlıq sistemini dəstəkləmək və elita təbəqəsini ələ almaq və parçalamaq qabiliyyətini məhdudlaşdırır. Elan olunmuş islahatlara həqiqi sadiqlik idarəetmədəki çatışmazlıqlar və ya daxildə özünü göstərən qeyri-sabitliyin köklü səbəblərinə çarə ola bilər.\nLakin bunun üçün lider, vəziyyətdən çıxış yolunu necə görməlidir? Qərarların qəbulunda daha çox şəffaflıq yaradaraq, idarəçiliyə QHT və elmi dairələrin ekspertlərini cəlb və təyin edərək, narazılıq küçə etirazlarına çevrilənədək idarəçiliyin bütün aspektlərini təkmilləşdirərək, əhaliylə dialoqa gedərək. Bunun əvəzində isə güc strukturlarında son təyinatlar ictimai etirazları və fəalları boğmaqda təcrübə toplamış funksionerləri vəzifədə yüksəldib. Bu isə rəhbərliyin təhlükəsizlik sahəsində prioritetlərini və onları ünvanlamaq yollarına baxışlarını aşkarlayır.\n2018-ci ildə Rusiyadan ölkə kimi asılı olan Ermənistanda da məxməri inqilab oldu, ötən həftə Tbilisidə Gürcüstan parlamentində Rusiya deputatlarının əyləşməsi əleyhinə etirazlar baş verdi. Türkiyədə isə İstanbul meri seçkisinin nəticələrinin ləğv olunmasına baxmayaraq müxalifət liderinin yenidən mer seçilməsi hazırki Erdoğan hakimiyyətinə böyük zərbə oldu. ABŞ-İran münasibətləri regionu yenidən onun xaricindəki aparıcı dövlətlərin diqqət mərkəzinə çəkdi.


Voleybol >> Avropa Liqası: Millimiz səfərdə Slovakiya üzərində qələbə qazandı - YENİLƏNİB30 iyun 2016 22:00Bu gün qadın voleybolçular arasında Avropa Liqasının final mərhələsinə start veriləcək. Olimpiya.az xəbər verir ki, Azərbaycan millisi ilk oyunda Slovakiya yığmasının qonağı olacaq. Voleybolçularımızın qarşılaşmanın keçiriləcəyi Nitrada da uğurlu seriyanı davam etdirəcəyi gözləniləndi. Çünki bu mövsüm hələ məğlub olmayan komandamız yenə cütün favoritidi. Onlar qələbə sayəsində iyulun 3-də Bakıda baş tutacaq cavab oyununa üstün çıxmaq arzusundadılar. Avropa LiqasıFinal mərhələsi, ilk oyun30 iyun Slovakiya - Azərbaycan - 1:3 (19:25, 25:18, 22:25, 20:25)Hakimlər: Marko Yankoviç (Serbiya), Tibor Yeva (İtaliya)Nitra, Şəhər Sarayı


DeepMind AI daha yaxşı hava proqnozlaşdıra bilər | Şəbəkə Meteorologiyası\nAlman Portillo | 06/10/2021 14:03 | Proqnozlar\nMeteorologiya bir elm olaraq texnologiyanın inkişafı sayəsində irəliləyir. Hal -hazırda, nə vaxt və harada yağış yağacağını birbaşa proqnozlaşdıra bilən bir neçə kompüter proqramı mövcuddur. Şirkəti DeepMind demək olar ki, nə vaxt və harada yağacağını dəqiq proqnozlaşdıra bilən süni intellekt inkişaf etdirmişdir. Bu şirkət İngiltərə meteoroloqları ilə birlikdə mövcud sistemlərdən daha qısa müddətli proqnozlar vermək üçün daha yaxşı bir model yaratmaq üçün çalışdı.\nBu yazıda, DeepMind şirkətinin meteoroloji proqnoz texnologiyası olan Robleda çantası haqqında bilmək lazım olan hər şeyi sizə izah edəcəyik.\n1 Hava proqnozu\n2 DeepMind inkişafı\n3 DeepMind AI Təcrübələri\n4 Hava proqnozunda irəliləyişlər\nLondonda yerləşən DeepMind, süni intellekt şirkəti, dərin elmi öyrənməni çətin elmi problemlərə tətbiq etmək karyerasını davam etdirir. DeepMind, İngilis Milli Hava Xidmətinin Met Ofisi ilə birlikdə yaxın 90 dəqiqədə yağış ehtimalını dəqiq proqnozlaşdıra bilən DGMR adlı dərin öyrənmə vasitəsi hazırladı. Hava proqnozunda ən çətin problemlərdən biridir.\nMövcud alətlərlə müqayisədə, onlarla mütəxəssis, DGMR -in proqnozlarının bir çox amillərə görə ən yaxşı olduğunu düşünürlər, o cümlədən yağışın yeri, diapazonu, hərəkəti və intensivliyi, 89%. DeepMind -in yeni vasitəsi, elm adamlarının onilliklər ərzində həll etməyə çalışdıqları biologiyada yeni bir açar açır.\nBununla belə, proqnozlarda kiçik irəliləyişlər də vacibdir. Yağışın, xüsusilə də şiddətli yağışların proqnozlaşdırılması açıq fəaliyyətlərdən tutmuş aviasiya xidmətlərinə və fövqəladə hallara qədər bir çox sənaye üçün çox vacibdir. Ancaq düzəltmək çətindir. Göydə nə qədər suyun olduğunu və nə vaxt və harada düşəcəyini müəyyən etmək bir çox iqlim prosesindən asılıdır. temperatur dəyişikliyi, bulud əmələ gəlməsi və külək kimi. Bütün bu amillər kifayət qədər mürəkkəbdir, lakin birləşdirildikdə daha mürəkkəbdir.\nMövcud olan ən yaxşı proqnozlaşdırma texnologiyası, atmosfer fizikasının çox sayda kompüter simulyasiyasından istifadə edir. Bunlar uzunmüddətli proqnozlar üçün uyğundur, lakin gələcək saatda nə olacağını proqnozlaşdırmaqda çox yaxşı deyillər. Buna təcili proqnoz deyilir.\nƏvvəlki dərin öyrənmə üsulları işlənib hazırlanmışdır, lakin bu üsullar adətən məkanı proqnozlaşdırmaq kimi, digər tərəfdən isə proqnozlaşdırma qüvvəsi kimi yaxşı işləyir. Ani yağışın proqnozlaşdırılmasına kömək edən güclü yağışlar üçün radar məlumatları meteoroloqlar üçün böyük bir problem olaraq qalır.\nDeepMind komandası AI -ni öyrətmək üçün radar məlumatlarından istifadə etdi. Bir çox ölkə və bölgə, gün ərzində bulud meydana gəlməsini və hərəkətini izləyən radar ölçmələrinin anlıq görüntülərini tez -tez dərc edir. Məsələn, İngiltərədə hər beş dəqiqədən bir yeni oxunuşlar yerləşdirilir. Bu şəkilləri bir araya gətirərək, bir ölkənin yağış modelinin necə dəyişdiyini göstərən müasir bir stop-motion videosu əldə edə bilərsiniz.\nTədqiqatçılar bu məlumatları təlimdə istifadə olunan faktiki məlumatlara çox oxşar yeni məlumat nümunələri yarada bilən GAN -a bənzər dərin bir nəsil şəbəkəsinə göndərirlər. GAN, saxta Rembrandt da daxil olmaqla saxta üzlər yaratmaq üçün istifadə edilmişdir. Bu vəziyyətdə, DGMR ("Generative Deep Rain Model" mənasını verir), faktiki ölçü ardıcıllığını davam etdirən yalançı radar anları yaratmağı öyrəndi.\nDeepMind AI Təcrübələri\nDeepMind -də araşdırmaya rəhbərlik edən Şakir Mohamed, bunun bir filmdən bir neçə kadr izləmək və bundan sonra nə olacağını təxmin etməklə eyni olduğunu söylədi. Bu metodu sınamaq üçün komanda Meteorologiya Bürosundan (işdə iştirak etməyən) 56 meteoroloqdan daha inkişaf etmiş fiziki simulyasiyalar və bir sıra rəqibləri araşdırmağı xahiş etdi.\nİnsanların 89% -i DGMR tərəfindən verilən nəticələrə üstünlük verdiklərini söylədi. Maşın öyrənmə alqoritmləri ümumiyyətlə proqnozlarınızın nə qədər yaxşı olduğunu ölçmək üçün optimallaşdırmağa çalışır. Ancaq hava proqnozunun bir çox fərqli tərəfi var. Bəlkə də bir proqnoz səhv yağış şiddətini doğru yerdə aldıvə ya digər proqnozlar intensivliklərin düzgün birləşməsini aldı, amma səhv yerdə və s.\nDeepMind, elmə məlum olan bütün zülalların quruluşunu sərbəst buraxacağını söylədi. Şirkət, alphaFold zülalını qatlayan süni intellektdən istifadə edərək insan proteomunun, eləcə də maya, meyvə sinekləri və siçanlar üçün quruluşlar yaratdı.\nDeepMind və Met Office arasında əməkdaşlıq AI inkişafını tamamlamaq üçün son istifadəçilərlə işləmək üçün yaxşı bir nümunədir. Aydındır ki, bu yaxşı bir fikirdir, amma çox vaxt belə olmur. Komanda bir neçə il ərzində layihə üzərində çalışdı və Meteorologiya Bürosunun mütəxəssislərinin məlumatları layihəni formalaşdırdı. DeepMind -də araşdırmaçı alim Suman Ravuri demişdir: "Modelimizin inkişafını öz tətbiqimizdən fərqli bir şəkildə təşviq edir." "Əks təqdirdə, sonda xüsusilə faydalı olmayacaq bir model yarada bilərdik."\nDeepMind, AI -nin praktik tətbiqlərə sahib olduğunu göstərmək üçün də həvəslidir. Shakir üçün DGMR və AlphaFold eyni hekayənin bir hissəsidir: şirkət tapmacaları həll etmək üçün illərlə təcrübəsindən istifadə edir. Bəlkə də buradakı ən əhəmiyyətli nəticə, DeepMind-in nəhayət real dünya elmi problemlərini sıralamağa başladığıdır.\nHava proqnozunda irəliləyişlər\nAtmosferimizin necə işlədiyini başa düşmək üçün getdikcə yaxınlaşdığımız üçün hava proqnozu texnologiyanın inkişafı ilə dəstəklənməlidir. Çox vaxt insan və onun hesablamaları süni intellektin inkişafı ilə qarşısı alınacaq ümumi səhvlərə məruz qala bilər.\nHava proqnozu insan olmağın açarıdır, çünki çox şeydən istifadə edə bilərik daha səmərəli su qaynaqları və fırtına və şiddətli yağışlarda bəzi fəlakətlərdən qaçın. Bu səbəbdən meteoroloqlar getdikcə yağışların proqnozlaşdırılması üçün süni intellekt layihələri hazırlamağa razılaşırlar.\nÜmid edirəm ki, bu məlumatlarla DeepMind layihəsi və onun xüsusiyyətləri haqqında daha çox məlumat əldə edə bilərsiniz.\nMəqaləyə tam yol: Şəbəkə Meteorologiyası » Şəbəkə Meteorologiyası » Proqnozlar » DeepMind AI daha yaxşı hava proqnozlaşdıra bilər


Ucar Archives - "Qafqaz Xəbər" qəzeti - qafqazxeber.az\nAzərbaycan Respublikasının Birinci vitse-prezidenti, Heydər Əliyev Fondunun prezidenti Mehriban Əliyeva Ucar rayonu, Qaracallı kənd sakini, ağır mənzil-məişət şəraitində yaşayan ikinci qrup Qarabağ müharibəsi əlili Şöhrət Ətraflı →\nPrezident İlham Əliyev Ucarda yol tikintisinə 9,7 milyon manat ayırıb\nOctober 26, 2018 18:16 Qafqaz\nPrezident İlham Əliyev Ucar rayonunun Ucar–Alpout–Lək–Qazyan–Qarabörk avtomobil yolunun tikintisi ilə bağlı tədbirlər haqqında sərəncam imzalayıb. Sərəncamda qeyd edilir ki, otuz altı min nəfər əhalinin yaşadığı Ətraflı →\nUcarda maşın yol kənarındakı dirəyə dəydi – Ölənlər var\nOctober 24, 2018 12:31 October 24, 2018 14:31 Qafqaz\nUcar rayonunun Qaradağlı kəndi ərazisində yol-nəqliyyat hadisəsi baş verib. DİN-dən Trend-ə verilən məlumata görə, oktyabrın 23-də saat 13 radələrində Ucar rayonunun Qaradağlı kəndi ərazisində Gədəbəy Ətraflı →\nUcarda evə girərək qadının əl-ayaqlarını bağlayaraq quldurluq edən şəxslər saxlanılıb\nMay 14, 2018 15:06 May 14, 2018 17:17 Qafqaz\nUcar rayonunda quldurluq törətməkdə şübhəli bilinən 2 nəfər saxlanılıb. Daxili İşlər Nazirliyinin Mətbuat xidmətindən “Report”a verilən məlumata görə, martın 17-də “102 – Zəng Mərkəzi” Xidmətinə Ucar Ətraflı →\nUcarda 21 yaşlı gənc intihar etdi\nApril 4, 2018 19:42 April 4, 2018 20:06 Qafqaz\nUcar rayon sakini intihar edib. “Qafqaz Xəbər” qəzeti APA-nın yerli bürosuna istinadən xəbərinə görə, hadisə gecə saatlarında rayonun Qaracallı kəndində baş verib. Kənd sakini, 1997-ci il Ətraflı →\nMarch 27, 2018 13:54 Qafqaz\nSon zamanlar istehlakçıların bir sıra yerli istehsalçılardan şikayətləri çoxalıb.Tez-tez mətbuatda oxumaq olur ki, hanısa ərzaq məhsulundan nəsə yad bir cisim çıxdı, ya da tarixi keçdiyindən Ətraflı →\nDünyada 4 milyondan biri: “Oğlumla eyni yaşdayam” – MÜSAHİBƏ\nMarch 2, 2018 13:53 March 2, 2018 14:17 Qafqaz\nSabah 29 fevraldır. Yox, sabah martın biridir. Yarımçıq ayın 29-cu günü isə 4 ildən bir təqvimdə görünür. Bunun da səbəbi var. Və artıq bu barədə, Ətraflı →\nUcarda ata-oğul bıçaqlandı – bir ölü…\nJanuary 20, 2018 12:20 January 20, 2018 12:50 Qafqaz\nPolis və prokurorluq orqanları əməkdaşları tərəfindən həyata keçirilən təxirəsalınmaz istintaq hərəkətləri və əməliyyat-axtarış tədbirləri nəticəsində Ucar rayonu ərazisində törədilən ağır cinayətin üstü “isti izlər”lə açılıb. Ətraflı →\nNovember 17, 2017 10:24 Qafqaz\nUcar rayonunda ölümlə nəticələnən yol qəzası baş verib. Lent.az xəbər verir ki, rayonun Ənvər Məmmədxanlı kəndində “VAZ 2106” markalı, 61 BF 726 dövlət qeydiyyat nişanlı avtomobil Ətraflı →\nOctober 3, 2017 20:03 October 3, 2017 20:03 Qafqaz\nBu yaxınlarda sabiq nəqliyyat naziri Ziya Məmmədovun xaricdə daha bir neçə çox qiymətli daşınmaz əmlakı fiksə olunub və “müsadirə” edilib. Bu barədə “AzPolitika.info”ya sabiq nazirə Ətraflı →\nSeptember 25, 2017 17:29 Qafqaz\nFərzalı Əhmədov: “Həm fiziki cəhətdən, həm də mənəvi cəhətdən çox əziyyət çəkirəm” Ucar rayonu Qazyan kənd sakini, sahibkar Əhmədov Fərzalı Əhməd oğlu redaksiyamıza müraciət edərək, Ətraflı →\nJune 14, 2017 18:29 Qafqaz\nApril 20, 2017 15:06 Newscontrol\nApril 20, 2017 15:03 Newscontrol


Ekspert uşaq pulunun verilməsinə qarşı olanlara tutarlı CAVAB VERDİ Demokrat.az\nEkspert uşaq pulunun verilməsinə qarşı olanlara tutarlı CAVAB VERDİ\nOna qarşı olanlara arqumentli cavablar\nUşaq pullarının verilməsinə 2006-cı ildən son qoyulub və o zamandan indiyə kimi uşaqpulu məsələsi zaman-zaman müzakirəyə çıxsa da, amma indiyə qədər hakimiyyət bu məsələyə münasibətdə müsbət mövqe sərgiləməyib. Hesab edirəm ki, uşaq pulu verilməlidir və bunu əsaslandırmaq üçün arqumentlərim ondan ibarətdir ki, Azərbaycanda uşaqlar normal qidalanmadan, eyni zamanda yaxşı təhsildən və keyfiyyətli tibbi müayinələrdən, müalicələrdən əziyyət çəkir. Bunun da başlıca səbəbi odur ki, hətta orta gəlirlərə malik olan ailələrdə uşaqların bu ehtiyaclarını qarşılamaq üçün kifayət qədər imkanlar mövcud deyil. Azərbaycanda uşaq pulunun verilməsi üçün indiyə qədər səsləndirilən iki əks arqument diqqəti cəlb edir. Bir qrup hesab edir ki, Azərbaycanda əhalinin sayında artım var, buna görə də uşaq pulu verib əhalinin sayının artımını daha da stimullaşdırmağa ehtiyac yoxdur. İkinci qrup düşünür ki, Azərbaycanda ailələrə sosial müavinatlar verilir, bu cümlədən ünvanlı sosial yardım proqramları həyata keçilir. Və bu ailələr ki, sosial yardım alırlar, sosial proqramının iştirakçısı olurlar, onların uşaq pullarına ehtiyacı yoxdur. Çünki dövlət həm də həmin proqramlar vasitəsi ilə uşaqların sosial müdafiəsini təmin edir. Birinci qrup fikrin, mövqenin sahibləri üçün demək istəyirəm ki, Azərbaycanda əhalinin sayında ümumi artım olsa da, 0-14 yaşlı uşaqların sayında 2000-ci illə müqayisədə azalma müşahidə olunur. Məsələn, 2000-cü ildə 0-14 yaşlı uşaqların sayı təxminən 2,5 milyon nəfərə qədər idisə, hazırda bu uşaqların sayı 2,2 milyon nəfərdən bir az çoxdur. Yəni ən azı bunu demək olar ki, uşaqların sayında demək olar ki, 2000-ci illə müqayisədə söhbət 0-14 yaşlı uşaqlardan gedir, azalma müşahidə olunur. Bu da ondan irəli gəlir ki, ailələrdə çoxuşaqlılıq ənənəsi demək olar ki, azalıb.\nBütövlükdə götürəndə, 4 və ondan çox uşaqları olan ailələrin ümumi uşaqlı ailələrdəki xüsusi çəkisi, cəmisi 9,7% təşkil edir. Hazırda daha çox ailədə 2 uşağın mövcudluğu müşahidə olunur və ümumiyyətlə Azərbaycan ailələrində 40%-də uşaqların sayı orta hesabla ikiyə çatır. 30% ailələrdə uşaqların sayı bir nəfərdən ibarətdir. 20% ailələrdə isə uşaqların sayı 3 nəfər təşkil edir. Göründüyü kimi, Azərbaycanda çoxuşaqlılıq heç də geniş yayılmayıb. Bu baxımdan da hesab edirəm ki, birinci qrup uşaq pulu verilməsinin əleyhinə olanların arqumentləri çox zəifdir və həqiqətən Azərbaycanda əhalinin, cəmiyyətin qocalması prosesi müşahidə olunmaqdadır, uşaqların sayının artım tempində isə azalmanı biz artıq son 20 ildə daha açıq şəkildə müşahidə edə bilərik. İkinci qrup uşaqpulunun verilməsinin əleyhinə olanlar hesab edirlər ki, Azərbaycanda uşaqpulları buna görə verilməli deyil ki, ünvanlı sosial yardım proqramı həyata keçirilir.\nRəsmi statistik məlumatlara görə, Azərbaycanda ünvanlı sosial yardım proqramlarının iştirakçılarının sayı ildən ilə azalır. Hətta 2018-ci ilin axrına olan məlumata görə ünvanlı sosial yardım proqramının iştirakçılarının sayı təxminən 50 min nəfər olub və bu, 50 min nəfər təbii ki, bütövlükdə götürəndə ünvanlı sosial yardım alan ailələrin sayıdır. Bu ailələrin heç də hamısı uşaqlı ailələr deyil və yaxud da çoxuşaqlılar deyil. Bu ailələrin bəziləri tənha ailələrdir, amma hətta onların hamısında çoxuşaqlılıq müşahidə olunsa da belə bütövlükdə ünvanlı sosial yardımın əhatə dairəsi Azərbaycanda uşaqların ehtiyacını ödəmək qədər geniş deyil. Çünki Azərbaycanda ünvanlı sosial yardım ən yaxşı halda çoxuşaqlı ailələrin 2 faizini əhatə edə bilər və bu da bütövlükdə götürəndə digər qrup ailələrin uşaqlarla bağlı həm təhsil, həm səhiyyə, həm də ki, istehlak məqsədli ehtiyaclarını ödənilməsi üçün kifayət edə bilməz. O ki, qaldı sosial müavinətlərın verilməsinə, ümumiyyətlə, uşaqlara birdəfəlik sosial müavinət uşaqlar doğulanda verilir. Amma aylıq sosial müavinətlər isə yalnız sağlamlıq imkanları məhdud olan uşaqlar üçün nəzərdə tutulub. Bu baxımdan da sağlamlıq imkanları məhdud olan uşaqlara verilən aylıq yardımlar daha çox onların tibbi ehtiyaclarını qarşılayır, həm də onların himayəçilərinə ayrılan vəsaitlər də onlara qulluq məqsədi daşıyır. Başqa bir arqument ondan ibarətdir ki, ailə başçısını itirlənlər üçün də pensiyaların istifadəçiləri uşaqlardır, amma nəzərə almaq lazımdır ki, ailə başçısını itirdiyinə görə həm də ailəni gəlirlərinin azalması son nəticədə uşaqların belə bir ehtiyaclarının tam şəkildə məhz bu pensiyalarla heç də ödənilməsi demək deyil. Çünki adətən ailə başçılarını itirənlər gəlirlərinin böyük bir hissəsindən məhrum olurlar. Bu, gəlirlərin çox az bir hissəsi həmin pensiyalar vasitəsi ilə kompensasiya edilir və bunu da uşaq pulu ilə qarışdırmaq düzgün deyil. Ona görə də indiki halda ən vacib məsələ təbii ki, Azərbaycanda uşaq pullarının bərpa olunması və uşaqların dövlət qayğısının gücləndirilməsi ola bilər.\n20 Sentyabr 2019, 20:17


Üzeyir Hacıbəyli Beynəlxalq Musiqi Festivalı çərçivəsində “Balet, ömrüm mənim” filmi nümayiş olunub - AZƏRTAC – Azərbaycan Dövlət İnformasiya Agentliyi\nSentyabrın 19-da Üzeyir Hacıbəyli adına Bakı Musiqi Akademiyasında “Balet, ömrüm mənim” filmi nümayiş olunub.\nAZƏRTAC xəbər verir ki, görkəmli baletmeyster, Xalq artisti Rəfiqə Axundovanın 90 illiyinə həsr olunan ekran əsərinin nümayişi XIII Üzeyir Hacıbəyli Beynəlxalq Musiqi Festivalı çərçivəsində təqdim edilib. Mədəniyyət Nazirliyinin sifarişi ilə “Dublyaj” studiyasında çəkilmiş sənədli filmin ssenari müəllifi Raya Abbasova, rejissoru Gülər Tokgözdür.\nFilmin nümayişindən əvvəl mədəniyyət nazirinin birinci müavini Elnur Əliyev çıxış edərək Rəfiqə xanımın Azərbaycan mədəniyyətinin inkişafına verdiyi töhfələrdən söz açıb. Bildirib ki, sənətkar teatrın solisti kimi dünya və Azərbaycan balet sənətinin bir çox nümunələrində mürəkkəb partiyaları böyük uğurla ifa edərək geniş tamaşaçı rəğbəti qazanıb. Rəfiqə Axundovanın həyat yoldaşı, Xalq artisti Maqsud Məmmədov ilə birgə quruluş verdiyi dahi Azərbaycan bəstəkarı Qara Qarayevin “Yeddi gözəl” və “İldırımlı yollarla” baletləri ən nüfuzlu teatr səhnələrini bəzəyən gözəl sənət əsərinə çevrilib.\nSsenari müəllifi, musiqişünas Raya Abbasova filmin çəkiliş prosesi zamanı görülən işlər, kadr arxasında qalan maraqlı hadisələr haqqında danışıb. Qeyd edib ki, ekran əsərində Azərbaycanın və Rusiyanın tanınmış mədəniyyət və incəsənət xadimləri, o cümlədən SSRİ Xalq artistləri Yuri Qriqoroviç, Vladimir Vasilyev, Mixail Lavrovski, Vyaçeslav Qordeyev, Xalq rəssamı Tahir Salahov, Xalq yazıçısı Anar, Xalq artistləri Fidan Qasımova, Rauf Abdullayev, Fərəc Qarayev və başqaları Rəfiqə Axundova və Maqsud Məmmədov haqqında fikirlərini bölüşüblər.\nAZERTAG.AZ :Üzeyir Hacıbəyli Beynəlxalq Musiqi Festivalı çərçivəsində “Balet, ömrüm mənim” filmi nümayiş olunub


Azərbaycan, Türkiyə və Ukrayna arasında üçtərəfli siyasi məsləhətləşmələr keçirilib » Etatist.com internet qəzeti\nBu gün Bakıda Azərbaycan, Türkiyə və Ukrayna Xarici İşlər nazirlikləri arasında birinci üçtərəfli siyasi məsləhətləşmələr keçirilib.\nXİN-dən APA-ya bildirilib ki, siyasi məsləhətləşmələrə Azərbaycan, Türkiyə və Ukrayna xarici işlər nazirlərinin müavinləri Xələf Xələfov, Ümit Yardım və Vasiliy Bodnar rəhbərlik edib.\nSiyasi məsləhətləşmələr zamanı tərəflər beynəlxalq səviyyədə tanınmış sərhədlər çərçivəsində bu ölkələrin suverenliyinə və ərazi bütövlüyünə dəstək bildirib.\nTərəflər həmçinin, beynəlxalq və regional məsələlər, beynəlxalq təşkilatlar çərçivəsində əməkdaşlığa dair fikir mübadiləsi apardı və nəqliyyat, enerji, iqtisadi-ticarət, təhsil, turizm və terrorizmə qarşı mübarizə də daxil olmaqla digər sahələrdə əməkdaşlıq imkanlarını müzakirə edib.\nAzərbaycan, Ukrayna və Türkiyə arasında ilk üçtərəfli məsləhətləşmələr keçiriləcək\nAzərbaycan və Ukrayna XİN-ləri arasında siyasi məsləhətləşmələr keçiriləcək


13:48 29 Dekabr 2015\nMobil operator 4G şəbəkəsini sürətlə artırmağa davam edir.\nŞirkətdən Trend-ə verilən məlumata görə, “Nar” mobil operatorunun 4G (LTE) şəbəkəsindən istifadə edən abunəçilərin ümumi sayı 15000-i keçdi. Qısa müddət ərzində 4G şəbəkəsini genişləndirən mobil operator, ilin sonunadək 600 ədəd 4G (LTE) baza stansiyasını yüksəksürətli internet istifadəçilərinin xidmətinə təqdim edəcəkdir.\nBu cür sürətli inkişafın səbəblərindən biri “Nar” abunəçilərinin yeni texnologiyadan yararlanmaq üçün Sim-kartları dəyişmələrinə ehtiyacın olmamasıdır. Bunun üçün sadəcə smartfonda LTE texnologiyasını seçmək kifayətdir.


Weco jsc-E3260-0220 no 264066 — sifariş 13.05.2020 -dən Azərbaycan yə famaga.az\nSifariş üçünWeco artikul — 13.05.2020\nWeco jsc-E3260-0220 — Boşaldılıb 13.05.2020 - üçün sorğu göndərin sales@famaga.com\n00/220 / 24v step-down transformer estimated power 160 W\nXüsusiyyətlər - Sifariş üçünWeco artikul — 13.05.2020\nfamaga.az menecerləri Weco jsc-E3260-0220 от 13.05.2020 в Ashburn. sifariş müvəffəqiyyətlə qəbul etdilər və müraciəti göndərdilər. Müraciəti göndərdikdən sonra Famaga şirkətindən ən yaxşı qiymətə, eləcə də qapıya çatdırıldı. Eyni məhsulla maraqlanırsınız? Ərizəni göndərdikdən sonra menecerlərimiz ən uyğun vaxtda düzgün məhsul və ya ehtiyat hissəni seçməyə və almağa kömək edəcəkdir. Qiymətləri və çatdırılma müddətini tələb etmək üçün rəy formasını doldurun və ya lazım olan əşyaların təsvirini sales@famaga.com ünvanına göndərin sales@famaga.com\nFamaga şirkətində, şirkətin digər ehtiyat hissələri kimi Sifariş üçünWeco artikul — 13.05.2020 , ala bilərsiniz Weco dünyaya, o cümlədən şəhərinizə göndərmə Ashburn. Qiymətləri, çatdırılma müddəti və digər məhsul xüsusiyyətlərinə sorğu vermək üçün Weco, xahiş edirəm əks-əlaqə formasını doldurun və ya ehtiyac duyduğunuz adların siyahısını elektron poçtuna göndərmək Famaga şirkətində, şirkətin digər ehtiyat hissələri kimi Sifariş üçünWeco artikul — 13.05.2020 , ala bilərsiniz\nÇatdırılma şəhərlərimiz Weco


Bəzi yüksəkliklər və yaşayış məntəqəsi tam azad olunub | AzerEuroTimes\nBəzi yüksəkliklər və yaşayış məntəqəsi tam azad olunub\nAprelin 2-nə keçən gecə və gün ərzində bütün cəbhə boyu atəşkəsin pozulması nəticəsində mülki əhali arasında ölən və yaralananlar var. Müdafiə Nazirliyinin mətbuat xidmətindən APA-ya verilən xəbərə görə, mülki əhalinin təhlükəsizliyinin təmin olunması məqsədilə Silahlı Qüvvələrin komandanlığı tərəfindən Ağdərə-Tərtər-Ağdam və Xocavənd-Füzuli istiqamətində cavab tədbirlərinin keçirilməsi barədə qərar qəbul edilib: “Qısa müddətdə həyata keçirilən sürətli əks-həmlə zamanı erməni birləşmələrinin uzun illərdən bəri mühəndis-istehkam baxımından möhkəmləndirdiyi birinci müdafiə xətti cəbhənin bəzi istiqamətlərində yarılıb, strateji əhəmiyyətə malik bir neçə yüksəklik və yaşayış məntəqələri tam azad olunub.\nGoranboy rayonu və Naftalan şəhərinə təhlükə yarada biləcək Talış kəndi ətrafındakı yüksəkliklər, eləcə də Seysulan məntəqəsi erməni qüvvələrindən tam təmizlənib”.\nQeyd olunub ki, Horadiz şəhərinin qorunması məqsədilə Füzuli rayonu istiqamətində yerləşən, geniş ərazini nəzarətdə saxlamaq imkanı verən strateji əhəmiyyətli “Lələ təpə” adlandırılan yüksəklik də bölmələrimizin nəzarətinə keçib: “Hazırda həmin yüksəkliklər və yeni müdafiə xətti boyu müvafiq gücləndirmə tədbirləri həyata keçirilir, yeni səngərlər qazılır və mövqelərdə möhkəmləndirmə işləri aparılır”.\n“Döyüşlərdə ermənilərə məxsus 6 ədəd tank, 15-dək artilleriya qurğusu və möhkəmləndirilmiş mühəndis qurğuları məhv edilib, o cümlədən yüzdən çox hərbi qulluqçusu ölüb və yaralanıb. Döyüşlərdə Azərbaycan Silahlı Qüvvələrinin 12 hərbi qulluqçusu şəhid olub. Erməni mövqelərinə aviasiya zərbələri zamanı əməliyyata cəlb olunan 1 ədəd Mi-24 helikopteri vurulub və 1 ədəd tank mina partlayışı zamanı sıradan çıxıb. Müdafiə Nazirliyinin rəhbərliyi döyüşlərdə şəhid olan hərbi qulluqçuların yaxınlarına və ailələrinə dərin hüznlə başsağlığı verir və səbr diləyir. Müdafiə naziri döyüşlərdə iştirak edən şəxsi heyətin döyüş qabiliyyətini, hərbi təcrübəsini və döyüş ruhunu yüksək qiymətləndirib. Müdafiə Nazirliyi bildirir ki, atəşkəs rejimi haqqında razılaşmanın Ermənistan tərəfindən pozulması təkrarən baş verərsə düşmənə vurulacaq zərbələr daha ağır və sarsıdıcı olacaq” – deyə məlumatda bildirilib.\nQarabağ müharibəsi başladı və…bitdi image »\n« Əliyev nəhayət Barak Obama ilə şəkil çəkdirə bildi!


Azərbaycan cüdoçusu: "Tokioya yalnız qızıl medal üçün gedəcəyəm" - MÜSAHİBƏ | Report.az\nAzərbaycan cüdoçusu: "Tokioya yalnız qızıl medal üçün gedəcəyəm" - MÜSAHİBƏ "Onunla görüşəndə çox əziyyət çəkirəm"\n90 kq çəki dərəcəsində çıxış edən Azərbaycan cüdoçusu Məmmədəli Mehdiyevin "Report"a müsahibəsi\n- Xeyr, mən o vaxtadək sağalmışdım. Sadəcə dedilər ki, bu xəstəliyin fəsadları ola, immunitetim zəifləyə bilər. Məşqlərə davam edib, olimpiadaya hazırlaşmağımı məsləhət gördülər.\n- Rüstəmlə mən eyni vaxtda yoluxmuşam. Davudun testi isə bizdən sonra müsbət çıxıb. Virusun necə yayıldığını bilmirəm. Bəlkə, adi vaxtlarda məsuliyyətsiz yanaşmışıq, kimdənsə keçib. Heç Davudun yoluxmasından xəbərim yox idi. Həmin vaxt karantində olmuşam.\n- Mən 2016 - 2019-cu illərdə rəqabət şəraitində çıxış etmişəm. Tural Səfquliyev, Rüfət İsmayılov kimi güclü rəqiblərim olub. Onlar mənimlə rəqabət aparıb. Sadəcə reytinqdə öndə olduğum üçün bu idmançılar bir az geri qalıblar. Hər ikisi güclü idmançıdır. Olimpiadaya mənim gedəcəyim təsidqləndikdən sonra bu çəkidə tək qalmışam.\n- Biz də onu nəzərdə tutaraq belə sual verirdik ki, öz çəkinizdə tək qalmağınız sizdə arxayınlıq yaratmır?